
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 2138 

9 Δεκεμβρίου 1999 


ΑΠΟΦΑΣΕΙ Σ 

Αριθ. Α.Π. 43018/ΔΕΚΟ 1852 

Καταστατικό της ανώνυμης εταιρείας «ΕΤΑΙΡΕΙΑ 
ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ ΠΡΩΤΕΥΟΥΣΗΣ 
Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1068/1980 «Περί συστάσεως ενι¬ 
αίου φορέως Ύδρευσης - Αποχετεύσεως Πρωτευούσης» 
(ΦΕΚ ΑΊ90), όπως έχουν τροποποιηθεί με πς διατάξεις 
των άρθρων 1 έως και 12 του Προεδρικού Διατάγματος 
488/1987 «Δομή ρόλος και τρόπος διοίκησης και λειτουρ¬ 
γίας της Κοινωνικοποιημένης Επιχείρησης-Εταιρείας 
Ύδρευσης και Αποχέτευσης Πρωτεύουσας» (ΕΥΔΑΠ) 
(ΦΕΚ Α’ 226), οι οποίες διατάξεις αποτελούν το καταστα¬ 
τικό της ΕΥΔΑΠ 

2. Τις διατάξεις του Ν. 2414/1996. «Εκσυγχρονισμός 
των Δημόσιων Επιχειρήσεων και Οργανισμών και άλλες 
διατάξεις» (ΦΕΚΑ’ 135) 

3. Τις διατάξεις της Κοινής Υπουργικής Απόφασης των 
Υπουργών Εθνικής Οικονομίας και Οικονομικών και Περι¬ 
βάλλοντος, Χωροταξίας και Δημοσίων Εργων με αριθμό 
Δ16γ/015/812/Γ/19.12.1996 «Προσαρμογή στις διατάξεις 
του Ν. 2414/1996 του καταστατικού της Ανώνυμης Εται¬ 
ρείας με την επωνυμία «ΕΤΑΙΡΕΙΑ ΥΔΡΕΥΣΗΣ ΚΑΙ ΑΠΟ¬ 
ΧΕΤΕΥΣΗΣ ΠΡΩΤΕΥΟΥΣΑΣ (ΕΥΔΑΠ)» (ΦΕΚ Β’ 1143). 

4. Τη διάταξη του άρθρου 1 παρ. 11 του Ν. 2744/99 
«Ρυθμίσεις θεμάτων της Εταιρείας Υδρεύσεως και Απο¬ 
χετεύσεως Πρωτευούσης (Ε.Υ.Δ.Α.Π.) και άλλες διατά- 
ξεις»(ΦΕΚ Α’ 222). 

5. Τη διάταξη του άρθρου 27 του Ν.2081/1992 (ΦΕΚ 154 
Α), με το οποίο προστέθηκε άρθρο 29Α στον Ν. 1558/1985 
και το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού. 

6. Την αρ. Δ17α/03/99/Φ.2.2.1/1996 κοινή απόφαση του 
Πρωθυπουργού και του Υπουργού ΠΕΧΩΔΕ, για την ανά¬ 
θεση αρμοδιοτήτων, αποφασίζουμε: 

1. Καταρτίζουμε το καταστατικό της ανώνυμης εταιρεί¬ 
ας με την επωνυμία «ΕΤΑΙΡΕΙΑ ΥΔΡΕΥΣΕΩΣ ΚΑΙ ΑΠΟΧΕ¬ 
ΤΕΥΣΕΩΣ ΠΡΩΤΕΥΟΥΣΗΣ Α.Ε.» με το οποίο ρυθμίζονται 


τα αναφερόμενα στη διάταξη του άρθρου 1 παρ. 11 του Ν. 
2744/99 θέματα, το οποίο έχει ως εξής: 

ΚΑΤΑΣΤΑΤΙΚΟ 

ΤΗΣ ΑΝΩΝΥΜΗΣ ΕΤΑΙΡΙΑΣ ΜΕ ΤΗΝ ΕΠΩΝΥΜΙΑ 
«ΕΤΑΙΡΙΑ ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ 
ΠΡΩΤΕΥΟΥΣΗΣ ΑΝΩΝΥΜΗ ΕΤΑΙΡΙΑ» 

ΚΑΙ ΤΟ ΔΙΑΚΡΙΤΙΚΟ ΤΙΤΛΟ «ΕΥΔΑΠ Α.Ε.» 

ΠΡΟΟΙΜΙΟ 

Α. Με πς διατάξεις του ν. 1068/1980 («Περί συστάσεως 
ενιαίου φορέως Υδρεύσεως - Αποχετεύσεως Πρωτευού¬ 
σης», ΦΕΚ Α’ 190/23.08.1980), όπως έκτοτε τροποποιή¬ 
θηκε και ισχύει σήμερα, συστάθηκε η ανώνυμη εταιρία με 
την επωνυμία ΕΤΑΙΡΙΑ ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ 
ΠΡΩΤΕΥΟΥΣΗΣ (Ε.ΥΔ.Α.Π.) (στο εξής «η Εταιρία»), με τη 
συγχώνευση του Οργανισμού Αποχετεύσεως Πρωτευού¬ 
σης (Ο.Α.Π.) και της Ανωνύμου Ελληνικής Εταιρίας Υδά- 
των των Πόλεων Αθηνών - Πειραιώς και Περιχώρων 
(Ε.Ε.Υ.), και θεσπίστηκαν οι βασικές κατασταπκές διατά¬ 
ξεις που διέπουν τη λειτουργία της Εταιρίας. Κατά το άρ¬ 
θρο 1 παρ. 1 του ως άνω νόμου, η ΕΥΔΑΠ ΑΕ υπόκειται 
σπς διατάξεις περί ανωνύμων εταιριών, εκτός αν ορίζεται 
διαφορεπκά στο νόμο. 

Β. Με πς διατάξεις της κοινής Υπουργικής Απόφασης 
των Υπουργών Εθνικής Οικονομίας και Οικονομικών και 
Περιβάλλοντος Χωροταξίας και Δημοσίων Έργων υπ’ 
αριθμ. Δ16γ/015/812/γ/19-23.12.1996 (ΦΕΚ ΒΊ143) ανπ- 
καταστάθηκαν τα άρθρα 5 έως και 8 και 9 του ν. 
1068/1980, σε προσαρμογή προς τις διατάξεις των άρ¬ 
θρων 2 έως και 8 του ν. 2414/1996. 

Γ. Με πς διατάξεις του ν. 2744/1999 («Ρυθμίσεις θεμά¬ 
των της Εταιρίας Υδρεύσεως και Αποχετεύσεως Πρωτευ¬ 
ούσης (Ε.ΥΔ.Α.Π.) και άλλες διατάξεις», ΦΕΚ Α’ 
222/25.10.1999), ρυθμίστηκε εκ νέου το νομικό καθεστώς 
και άλλα θέματα σχεπκά με την Εταιρία, δυνάμει δε της 
εξουσιοδοπκής διάταξης του άρθρου 1 παρ. 11 του νό¬ 
μου αυτού ορίστηκε όπ με κοινή Υπουργική Απόφαση των 
Υπουργών Εθνικής Οικονομίας και Οικονομικών και Περι¬ 
βάλλοντος Χωροταξίας και Δημοσίων Έργων καταρτίζε¬ 
ται το κατασταπκό της Εταιρίας. 

Δ. Ήδη, δυνάμει της ως άνω εξουσιοδοπκής διάταξης, 
το καταστατικό της Εταιρίας καταρτίζεται και έχει ως 
εξής: 

ΜΕΡΟΣΑ’ 

Η ΕΤΑΙΡΙΚΗ ΤΑΥΤΟΤΗΤΑ 
ΚΕΦΑΛΑΙΟ Α’ 

ΕΠΩΝΥΜΙΑ - ΕΔΡΑ - ΔΙΑΡΚΕΙΑ - ΣΚΟΠΟΣ 

Αρθρο 1 

Επωνυμία και διακριτικός τίτλος 

1. Συνιστάται ανώνυμη εταιρία με την επωνυμία «ΕΤΑΙ¬ 
ΡΙΑ ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ ΠΡΩΤΕΥΟΥΣΗΣ 
ΑΝΩΝΥΜΗ ΕΤΑΙΡΙΑ» και διακριτικό τίτλο «Ε.ΥΔ.Α.Π. Α.Ε.» 
ή «Ε.ΥΔ.Α.Π.». 

2. Για τις συναλλαγές της με την αλλοδαπή, η επωνυμία 
της Εταιρίας είναι «ΑΤΗΕΝ3 ΪΛ/ΑΤΕΡ δυΡΡΙ,Υ ΑΝΟ 
3ΕΥ/ΕΡΑΟΕ ΟΟΜΡΑΝΥ 3. Α.» και ο διακριτικός της τίτλος 
είναι «ΕΥϋΑΡ» ή «ΕΥϋΑΡ 5.Α.». 

3. Η Εταιρία διέπεται από τις διατάξεις του κ.ν. 
2190/1920 (ΦΕΚΑ' 37), του V. 2414/1996 (ΦΕΚ Α’ 135) και 
συμπληρωματικά από τις διατάξεις του ν. 1068/1980 
(ΦΕΚ Α’ 190), καθώς και από τις διατάξεις του ν. 
2744/1999 (ΦΕΚ Α' 222) και τελεί υπό την εποπτεία του 
Υπουργού Περιβάλλοντος, Χωροταξίας και Δημοσίων 
Έργων. Η Εταιρία, λειτουργεί με βάση τους κανόνες της 
ιδιωτικής οικονομίας, χωρίς να μεταβάλλεται ο χαρακτή¬ 
ρας της ως εταιρία που ασκεί δραστηριότητες κοινής 
ωφέλειας. 

Άρθρο 2 

Έδρα της Εταιρίας 

1. Έδρα της Εταιρίας ορίζεται ο Δήμος Γαλατσίου, 
όπου η Εταιρία δωσιδικεί για κάθε διαφορά, εκτός αν ορί¬ 
ζει διαφορετικά ο νόμος ή συντρέχει νόμιμος λόγος πα¬ 
ρέκτασης της κατά τόπον αρμοδιότητας. 

2. Η Εταιρία μπορεί, μετά από απόφαση του Διοικητικού 
Συμβουλίου της, να ιδρύει υποκαταστήματα, πρακτορεία 
ή απλώς γραφεία και σε άλλες πόλεις, οπουδήποτε στην 
Ελλάδα ή το εξωτερικό, με την ίδια δε απόφαση ορίζονται 
κάθε φορά οι όροι και οι λεπτομέρειες της διεύθυνσης και 
διαχείρισης αυτών των υποκαταστημάτων, πρακτορείων 
ή γραφείων. 

3. Με απόφαση της Γενικής Συνέλευσης των μετόχων 
της, τροποποιηπκή του άρθρου αυτού, μπορεί η Εταιρία 
να μεταφέρει την έδρα της σε άλλο Δήμο ή Κοινότητα της 
χώρας. 

Άρθρο 3 

Διάρκεια της Εταιρίας 

1. Η διάρκεια της Εταιρίας ορίζεται σε εκατό (100) έτη 
και αρχίζει από την έναρξη ισχύος του ν. 2744/1999, δη¬ 
λαδή από την εικοστή πέμπτη (25η) του μηνός Οκτωβρίου 
του έτους χίλια εννιακόσια ενενήντα εννέα (1999) μέχρι 
την αντίστοιχη ημερομηνία του έτους δύο χιλιάδες ενενή¬ 
ντα εννέα (2099). 

2. Η διάρκεια της Εταιρίας μπορεί να παραταθεί με από¬ 
φαση της Γενικής Συνέλευσης των μετόχων που θα τρο¬ 
ποποιεί το άρθρο αυτό. Η απόφαση αυτή λαμβάνεται με 
την αυξημένη απαρτία και πλειοψηφία του άρθρου 32 του 
παρόντος καταστατικού. 

Άρθρο 4 

Εταιρικός σκοπός 

1. Σκοπός και αντικείμενο της Εταιρίας είναι: 

(α) Η παροχή υπηρεσιών ύδρευσης και αποχέτευσης, η 


μελέτη, κατασκευή, εγκατάσταση, λειτουργία, εκμετάλ¬ 
λευση, διαχείριση, συντήρηση, επέκταση και ανανέωση 
συστημάτων ύδρευσης και αποχέτευσης. Στις δραστη¬ 
ριότητες και τα έργα αστό, συμπεριλαμβάνονται η άντλη¬ 
ση, αφαλάτωση, επεξεργασία, αποθήκευση, μεταφορά, 
διανομή και διαχείριση των προς τους σκοπούς αυτούς 
αποδιδόμενων υδάτων πάσης φύσεως, καθώς και τα έρ¬ 
γα και οι δραστηριότητες συλλογής, μεταφοράς, επεξερ¬ 
γασίας, αποθήκευσης και διαχείρισης των πάσης φύσεως 
λυμάτων (πληντωντοξικών) και η επεξεργασία, διανομή, 
διάθεση και διαχείριση των προϊόντων των δικτύων απο- 
χετεύσεως. 

(β) Η πραγματοποίηση επενδύσεων σύμφωνα με τις πα¬ 
ραγράφους 3 και 4 του παρόντος άρθρου. 

2. Για την πραγματοποίηση των σκοπών της η Εταιρία 
δύναται ιδίως: 

(α) Να συνάπτει παντός είδους συμβάσεις. 

(β) Να συνιστά εταιρίες ή κοινοπραξίες ή να συμμετέχει 
σε επιχειρήσεις ή κοινοπραξίες εντός ή εκτός Ελλάδος. 

(γ) Να παρέχει τεχνικές ή συμβουλευτικές υπηρεσίες 
προς φυσικά ή νομικά πρόσωπα. 

(δ) Να συνάπτει δάνεια ή να λαμβάνει και να χορηγεί πι¬ 
στώσεις κάθε μορφής, καθώς και να συνάπτει συμβάσεις 
επί παραγώγων χρηματοοικονομικών προϊόντων αποκλει¬ 
στικούς προς το σκοπό της κάλυψης συναλλαγματικών ή 
άλλων συναφών κινδύνων. Για την παροχή ασφάλειας 
προς το σκοπό της σύναψης των συμβάσεων της παρα¬ 
γράφου αυτής, η Εταιρία δύναται να εκχωρεί, να ενεχυ¬ 
ριάζει ή να μεταβιβάζει τις πάσης φύσεως απαιτήσεις της 
κατά φυσικών ή νομικών προσώπων ιδιωτικού ή δημοσίου 
δικαίου, α>ς και κατά του Δημοσίου ή να παρέχει παντός εί¬ 
δους ασφάλειες, με τους περιορισμούς της παραγράφου 
5 του παρόντος άρθρου. 

(ε) Να αναλαμβάνει κάθε άλλη εμπορική ή άλλη δρα¬ 
στηριότητα ή να διενεργεί κάθε άλλη υλική πράξη ή δικαι- 
οπραξία άμεσα ή έμμεσα συνδεόμενη με το σκοπό της. 

στ) Να διενεργεί πράξεις εμπορικής αντιπροσωπείας ή 
πρακτορείας οίκων του εσωτερικού ή του εξωτερικού σε 
ανπκείμενα ή δραστηριότητες που σχετίζονται άμεσα ή 
έμμεσα με τους σκοπούς της Εταιρίας. 

3. Η Εταιρία δεν δύναται: 

(α) Να αναλαμβάνει δραστηριότητες στην Ελλάδα 
εκτός της οριζόμενης στο άρθρο 8 του ν. 2744/1999 πε¬ 
ριοχής ή στο εξωτερικό. Η απαγόρευση αυτή δεν ισχύει 
εφ’ όσον οι παραπάνω δραστηριότητες ασκούνται μέσω 
συνδεδεμένων επιχειρήσεων ή κεφαλαιουχικών εταιριών, 
στο κεφάλαιο των οποίων συμμετέχει με οποιοδήποτε πο¬ 
σοστό ή μέσω κοινοπραξιών των ανωτέρω επιχειρήσεων 
και εταιριών με άλλες εταιρίες ή φορείς, με τους περιορι¬ 
σμούς της παραγράφου 4 του παρόντος άρθρου, ή εφ’ 
όσον πρόκειται για δραστηριότητες σχετικές με την ενί¬ 
σχυση του δικτύου υδρεύσεως των οργανισμών τοπικής 
αυτοδιοίκησης. 

(β) Να συνάπτει συμβάσεις με τις ως άνω επιχειρήσεις, 
εταιρίες ή κοινοπραξίες, με όρους που θα έχουν ως απο¬ 
τέλεσμα τη διακριτική ή προνομιακή μεταχείριση των επι¬ 
χειρήσεων αυτών από την ίδια. 

4. Η Εταιρία δύναται να επενδύει στις επιχειρήσεις και 
εταιρίες της προηγουμένης παραγράφου ή να χορηγεί 
δάνεια σε αυτές ή να παρέχει εγγυήσεις υπέρ αυτών προς 
τρίτους, μόνον εφ’ όσον δεν επηρεάζεται αρνητικά η ικα¬ 
νότητά της να χρηματοδοτεί τις τρέχουσες ή μελλοντικές 
υποχρεώσεις της, με απόφαση του Διοικητικού Συμβου- 

λίου της Εταιρίας, το οποίο θα λαμβάνει υπόψη, την κάθε 
φορά σχετική μελέτη σκοπιμότητας και βιωσιμότητας 
(που θα περιλαμβάνει οπωσδήποτε: ανάλυση κινδύνου, 
ανάλυση ευαισθησίας, αποδοτικότητα επένδυσης, υπο¬ 
λογισμό νεκρού σημείου). 

5. Η Εταιρία απαγορεύεται να εκποιεί, να εκμισθώνει ή 
να παραχωρεί κατά χρήση ή να συνιστά οποιοδήποτε 
εμπράγματο δικαίωμα επί των ακινήτων παγίων στοιχείων 
της, που χρησιμοποιούνται για την άσκηση των σχετικών 
με την παροχή υπηρεσιών ύδρευσης και αποχέτευσης 
δραστηριοτήτων της, με την επιφύλαξη των διατάξεων 
τουν. 2744/1999. 

ΚΕΦΑΛΑΙΟ Β’ 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ - ΜΕΤΟΧΟΙ 
Άρθρο 5 

Μετοχικό κεφάλαιο 

1. Το μετοχικό κεφάλαιο της Εταιρίας ορίζεται στο πο¬ 
σό των είκοσι δισεκατομμυρίων (20.000.000.000) δραχ¬ 
μών, το οποίο έχει ολοσχερώς καταβληθεί. 

2. Το μετοχικό κεφάλαιο της Εταιρίας διαιρείται σε εκα¬ 
τό εκατομμύρια (100.000.000) μετοχές ονομαστικής 
αξίας διακοσίων (200) δραχμών η κάθε μία. 

3. Το μετοχικό κεφάλαιο της Εταιρίας μπορεί να αυξά¬ 
νεται, να μειώνεται και να αποσβέννυται σύμφωνα με όσα 
προβλέπονται στο παρόν Καταστατικό και το νόμο. 

4. Το Δημόσιο δύνσται να διαθέτει σε επενδυτές ποσο¬ 
στό έως σαράντα εννέα τοις εκατό (49%) του εκάστοτε 
μετοχικού κεφαλαίου της Εταιρίας. 

Άρθρο 6 

Πιστοποίηση της καταβολής του μετοχικού κεφαλαίου. 

1. Σε κάθε περίπτωση αύξησης του μετοχικού κεφαλαί¬ 
ου της Εταιρίας, η κατά τα ανωτέρω πιστοποίηση της κα¬ 
ταβολής ή μη αυτού από το Διοικητικό Συμβούλιο, πρέπει 
να γίνεται εντός προθεσμίας δύο (2) μηνών από την ορι- 
σθείσα προθεσμία καταβολής του ποσού της αύξησης. Η 
προθεσμία καταβολής της αύξησης του κεφαλαίου δεν 
μπορεί να ορισθεί μικρότερη του ενός (1) μηνός και μεγα¬ 
λύτερη των τεσσάρων (4) μηνών από την ημέρα λήψης 
της σχετικής απόφασης από το αρμόδιο όργανο της Εται¬ 
ρείας. 

2. Μέσα σε είκοσι (20) ημέρες από τη λήξη της προθε¬ 
σμίας των παραπάνω παραγράφων 1 και 2, η Εταιρία υπο- 
χρεούται να υποβάλει στην αρμόδια Νομαρχία αντίγραφο 
του σχετικού πρακτικού συνεδρίασης του Διοικητικού 
Συμβουλίου. Το Πρακτικό αυτό υποβάλλεται σε δημοσιό¬ 
τητα κατά το άρθρο 7β του κ.ν. 2190/20, όπως ισχύει σή¬ 
μερα. 

3. Η καταβολή μετρητών για κάλυψη τυχόν αυξήσεων 
του μετοχικού κεφαλαίου της Εταιρίας, καθώς και οι κα¬ 
ταθέσεις μετόχων με προορισμό τη μελλοντική αύξηση 
του μετοχικού κεφαλαίου, θα πραγματοποιείται υποχρε¬ 
ωτικά με κατάθεση σε λογαριασμό επ’ ονόματι της Εται¬ 
ρίας, που θα τηρείται σε οποιαδήποτε τράπεζα που λει¬ 
τουργεί νόμιμα στην Ελλάδα. 

Άρθρο 7 
Μετοχές 

1. Οι μετοχές της Εταιρίας είναι ονομαστικές και αδιαί¬ 
ρετες. 


2. Οι τίτλοι των μετοχών αποκόπτονται από διπλότυπο 
βιβλίο, είναι αριθμημένοι κατ' αύξοντα αριθμό και φέρουν 
τα στοιχεία του κυρίου του τίτλου, τη σφραγίδα της Εται¬ 
ρίας, καθώς και την υπογραφή του Προέδρου του Διοικη¬ 
τικού Συμβουλίου και ενός Συμβούλου, που ορίζεται ειδι¬ 
κά από το Διοικητικό Συμβούλιο, επίσης δε και μερισμα¬ 
ταποδείξεις κατ’ αύξοντα αριθμό. Οι υπογραφές του 
Προέδρου και του Συμβούλου που θα ορισθεί μπορούν να 
τεθούν και με μηχανικό μέσο (σφραγίδα ή λιθογραφία). 
Κάθε τίτλος μπορεί να περιλαμβάνει περισσότερες από 
μία μετοχές, σύμφωνα με όσα θα ορίσει το Διοικητικό 
Συμβούλιο. 

3. Μέχρι την έκδοση των ορισπκών τίτλων των μετοχών 
το Διοικητικό Συμβούλιο μπορεί να εκδώσει και παραδώ- 
σει στους δικαιούχους προσωρινούς τίτλους, που θα 
έχουν όλα τα παραπάνω στοιχεία εκτός από τις μερισμα¬ 
ταποδείξεις. Μόλις εκδοθούν οι οριστικοί τίτλοι των μετο¬ 
χών παραδίδονται με φροντίδα του Διοικητικού Συμβου¬ 
λίου στους κυρίους των προσωρινών τίτλων, ενώ οι προ¬ 
σωρινοί τίτλοι παραδίδονται στο Διοικητικό Συμβούλιο 
που τους καταστρέφει, για δε την καταστροφή τους συ- 
ντάσσεται πρακτικό. 

4. Επιτρέπεται η μετατροπή των ονομαστικών μετοχών 
σε ανώνυμες και αντίστροφα μετά από απόφαση της γε¬ 
νικής συνέλευσης των μετόχων της Εταιρίας, μετά από 
τροποποίηση του σχετικού με τις μετοχές άρθρου του κα¬ 
ταστατικού. 

5. Σε περίπτωση εισαγωγής των μετοχών της Εταιρίας 
σε αγορά του Χρηματιστηρίου Αξιών Αθηνών και γενικά 
σε κάθε περίπτωση αποϋλοποίησης των μετοχών της 
Εταιρίας σύμφωνα με το νόμο: 

(α) Παύουν να ισχύουν οι ως άνω παράγραφοι 2 και 3 
του παρόντος άρθρου και ισχύουν τα ακόλουθα: 

(αα) Ως χρόνος έκδοσης των μετοχώντης Εταιρίας, ορί¬ 
ζεται ο χρόνος καταχώρησής τους στα αρχεία του Κε¬ 
ντρικού Αποθετηρίου Αξιών. 

(ββ) Εφ’ όσον οι μετοχές της Εταιρίας είναι ονομαστι¬ 
κές, μέτοχος έναντι της Εταιρίας λογίζεται ο εγγεγραμ¬ 
μένος στα αρχεία του Κεντρικού Αποθετηρίου Αξιών, κα¬ 
τά παρέκκλιση των διατάξεων του άρθρου 8β κ.ν. 
2190/20. 

(β) Σε κάθε περίπτωση που από το νόμο ή το καταστα¬ 
τικό της Εταιρίας προβλέπεται η κατάθεση τίτλων μετο¬ 
χών για την άσκηση μετοχικών δικαιωμάτων, η υποχρέω¬ 
ση αυτή αντικαθίσταται από την κατάθεση ή προσκόμιση 
σχετικής βεβαίωσης του Κεντρικού Αποθετηρίου Αξιών, 
σύμφωνα με το άρθρο 51 ν. 2396/96 ή βεβαίωσης που 
αντιστοιχεί σε βεβαίωση του Κεντρικού Αποθετηρίου 
Αξιών. 

Άρθρο 8 

Αύξηση, μείωση και απόσβεση 
του μετοχικού κεφαλαίου 

1. Για την αύξηση του μετοχικού κεφαλαίου της Εται¬ 
ρίας, απαιτείται απόφαση της Γενικής Συνέλευσης των 
μετόχων της Εταιρίας για την τροποποίηση του σχετικού 
με το μετοχικό κεφάλαιο άρθρου του καταστατικού, η 
οποία λαμβάνεται με την αυξημένη απαρτία και πλειοψη- 
φία του άρθρου 32 του καταστατικού. 

2. (α) Με την επιφύλαξη της παρ. 4 του άρθρου αυτού, 
ορίζεται ρητά ότι με απόφαση της Γενικής Συνέλευσης, η 
οποία υπόκειται στις διατυπώσεις δημοσιότητας του άρ- 




26900 


ΕΦΗΜΕΡΙΣΤΉΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θρου 7β του ν. 2190/20, όπως ισχύει, μπορεί να εκχωρεί¬ 
ται στο Διοικητικό Συμβούλιο η εξουσία ώστε με απόφα¬ 
σή του, που λαμβάνεται με πλειοψηφία των 2/3 τουλάχι¬ 
στον του συνόλου των μελών του, να αυξάνει το μετοχικό 
κεφάλαιο μερικά ή ολικά με την έκδοση νέων μετοχών, μέ¬ 
χρι το ποσό του κεφαλαίου που είναι καταβεβλημένο κα¬ 
τά την ημερομηνία που χορηγήθηκε στο διοικητικό συμ¬ 
βούλιο η εν λόγω εξουσία. 

(β) Η εξουσία αυτή του Διοικητικού Συμβουλίου μπορεί 
να ανανεώνεται από τη γενική συνέλευση για χρονικό διά¬ 
στημα που δεν υπερβαίνει την πενταετία για κάθε ανανέ¬ 
ωση και η ισχύς της αρχίζει μετά τη λήξη της κάθε πεντα¬ 
ετίας. Η απόφαση αυτή της γενικής συνέλευσης υπόκει- 
ται στις διατυπώσεις δημοσιότητας του άρθρου 7β του ν. 
2190/20, όπως ισχύει. 

3. Η κατά την παραπάνω παράγραφο 2 του παρόντος 
άρθρου αποφασιζόμενη αύξηση του μετοχικού κεφαλαί¬ 
ου δεν αποτελεί τροποποίηση του καταστατικού. 

4. Κατ’ εξαίρεση των διατάξεων της παραπάνω παρα¬ 
γράφου 2 του παρόντος άρθρου, όταν τα αποθεματικά 
της Εταιρίας υπερβαίνουν το 1/4 του καταβεβλημένου με¬ 
τοχικού κεφαλαίου, για την αύξησή του απαιτείται πάντο¬ 
τε απόφαση της γενικής συνέλευσης, που λαμβάνεται 
σύμφωνα με τις διατάξεις του άρθρου 32 αυτού του κα¬ 
ταστατικού («Εξαιρετική απαρτία και πλειοψηφία της Γε¬ 
νικής Συνέλευσης») και με ανάλογη τροποποίηση του 
σχετικού με το μετοχικό κεφάλαιο άρθρου του καταστα¬ 
τικού. 

5. (α) Σε κάθε περίπτωση αύξησης του μετοχικού κε¬ 
φαλαίου που δεν γίνεται με εισφορά σε είδος, ή έκδοσης 
ομολογιών με δικαίωμα μετατροπής τους σε μετοχές, πα¬ 
ρέχεται δικαίωμα προτίμησης σε ολόκληρο το νέο κεφά¬ 
λαιο ή το ομολογιακό δάνειο, υπέρ των κατά την εποχή 
της αύξησης ή της έκδοσης μετόχων, ανάλογα με τη συμ¬ 
μετοχή τους στο υφιστάμενο μετοχικό κεφάλαιο. 

(β) Μετά το τέλος της προθεσμίας για την ενάσκηση 
του δικαιώματος προτίμησης που όρισε το όργανο της 
Εταιρίας το οποίο αποφάσισε την αύξηση ή την έκδοση 
των ομολογιών, η οποία δεν μπορεί να είναι μικρότερη 
από ένα μήνα, οι μετοχές ή οι μετατρέψιμες ομολογίες 
που δεν έχουν αναληφθεί σύμφωνα με τα παραπάνω δια¬ 
τίθενται ελεύθερα από το Διοικητικό Συμβούλιο της Εται¬ 
ρίας. 

(γ) Η πρόσκληση για την ενάσκηση του δικαιώματος 
προτίμησης, στην οποία πρέπει να μνημονεύεται και η 
προθεσμία μέσα στην οποία πρέπει να ασκηθεί αυτό το δι¬ 
καίωμα, δημοσιεύεται στο τεύχος Ανωνύμων Εταιριών και 
Εταιριών Περιορισμένης Ευθύνης της Εφημερίδας της 
Κυβερνήσεως. Κατ’ εξαίρεση, η κατά τα ανωτέρω πρό¬ 
σκληση και η προθεσμία άσκησης του δικαιώματος προ¬ 
τίμησης μπορούν να παραλειφθούν, εφόσον στη γενική 
συνέλευση παρέστησαν μέτοχοι εκπροσωπούντες το σύ¬ 
νολο του μετοχικού κεφαλαίου και έλαβαν γνώση της 
προθεσμίας που τάχθηκε για την άσκηση του δικαιώμα¬ 
τος προτίμησης ή δήλωσαν την απόφασή τους για την 
από αυτούς άσκηση ή μη του δικαιώματος προτίμησης. 
Επίσης, η δημοσίευση της πρόσκλησης μπορεί να ανπκα- 
τασταθεί με συστημένη «επί αποδείξει» επιστολή, εφόσον 
οι μετοχές της Εταιρίας είναι ονομασπκές στο σύνολό 
τους. 

6. Με τις προϋποθέσεις των παραγράφων 6 και 7 του 
άρθρου 13 του κωδικοποιημένου νόμου 2190/1920 όπα>ς 
ισχύει σήμερα, μπορεί με απόφαση της Γενικής Συνέλευ¬ 


σης να περιοριστεί ή να καταργηθείτο παραπάνω δικαίω¬ 
μα προτίμησης. 

7. Η Εταιρία μπορεί με απόφαση της Γενικής Συνέλευ¬ 
σης που λαμβάνεται σύμφωνα με το νόμο και το καταστα¬ 
τικό: 

(α) Να προβαίνει στη μερική ή ολική απόσβεση του με¬ 
τοχικού της κεφαλαίου, σύμφωνα με τις διατάξεις του άρ¬ 
θρου 15α του κ.ν. 2190/1920 όπως ισχύει, 

(β) Να προβαίνει σε μείωση του μετοχικού της κεφα¬ 
λαίου, σύμφωνα με τις διατάξεις των παρ. 3 επ. του άρ¬ 
θρου 4 του κ.ν. 2190/1920 όπως ισχύει. 

Άρθρο 9 

Έκδοση Ομολογιακών Δανείων 

1. Η Εταιρία μπορεί να εκδίδει ομολογιακά δάνεια κάθε 
είδους, σύμφωνα με το νόμο και ειδικότερα σύμφωνα με 
τις διατάξεις των άρθρων 3α, 3β, 3γ, 34 παρ. 1,13 παρ. 1 
και 8α παρ. 2,3,4 και 5 του κ.ν. 2190/20 όπως ισχύει σή¬ 
μερα, καθώς και κάθε άλλη σχετική διάταξη νόμου. 

2. Συγκεκριμένα, η Εταιρία μπορεί να εκδίδει σύμφωνα 
με τις κατά περίπτωση ισχύουσες διατάξεις και περιορι¬ 
σμούς, με ιδιωτική ή δημόσια εγγραφή, μεταξύ άλλων και 
τα ακόλουθα είδη ομολογιακών δανείων, των οποίων η 
παράθεση εδώ είναι εντελώς ενδεικτική: 

(α) Κοινό ομολογιακό δάνειο, 

(β) Ομολογιακό δάνειο με ομολογίες μετατρέψιμες σε 
μετοχές, 

(γ) Ομολογιακό δάνειο με κερδοφόρες ομολογίες, με¬ 
τατρέψιμες ή μη σε μετοχές, 

(δ) Ομολογιακό δάνειο με ενυπόθηκες ομολογίες, 

(ε) Κάθε άλλο τύπο και είδος ομολογιακού δανείου που 
επιτρέπεται από το νόμο. 

3. Για την έκδοση ομολογιακού δανείου, απαιτείται 
απόφαση της Γενικής Συνέλευσης των μετόχων της Εται¬ 
ρίας, η οποία λαμβάνεται με την αυξημένη απαρτία και 
πλειοψηφία του άρθρου 32 του παρόντος καταστατικού. 
Στην απόφαση αυτή, θα πρέπει να περιέχονται και οι όροι 
του δανείου, δηλαδή το ποσό, ο χρόνος, ο τόκος, ο αριθ¬ 
μός και το είδος των ομολογιών κλπ Η Γενική Συνέλευση, 
μπορεί να αναθέσει στο Διοικητικό Συμβούλιο την εκτέλε¬ 
ση της απόφασής της. 

4. (α) Με την επιφύλαξη της παρ. 6 του άρθρου αυτού, 
ορίζεται ρητά ότι με απόφαση της Γενικής Συνέλευσης, η 
οποία υπόκειται στις διατυπώσεις δημοσιότητας του άρ¬ 
θρου 7β του ν. 2190/20, όπως ισχύει, μπορεί να εκχωρεί¬ 
ται στο Διοικητικό Συμβούλιο η εξουσία ώστε με απόφα¬ 
σή του, που λαμβάνεται με πλειοψηφία των 2/3 τουλάχι¬ 
στον του συνόλου των μελών του, να εκδίδει ομολογιακό 
δάνειο με την έκδοση ομολογιών μετατρέψιμων σε μετο¬ 
χές, για ποσό που δεν μπορεί να υπερβαίνει το μισό του 
καταβεβλημένου μετοχικού κεφαλαίου κατά την ημερο¬ 
μηνία που χορηγήθηκε στο διοικητικό συμβούλιο η εν λό¬ 
γω εξουσία. 

(β) Η εξουσία αυτή του Διοικητικού Συμβουλίου μπορεί 
να ανανεώνεται από τη γενική συνέλευση για χρονικό διά¬ 
στημα που δεν υπερβαίνει την πενταετία για κάθε ανανέ¬ 
ωση και η ισχύς της αρχίζει μετά τη λήξη της κάθε πεντα¬ 
ετίας. Η απόφαση αυτή της γενικής συνέλευσης υπόκει- 
ται στις διατυπώσεις δημοσιότητας του άρθρου 7β του ν. 
2190/20, όπως ισχύει. 

5. Η κατά την προηγούμενη παρ. 4 αύξηση του μετοχι¬ 
κού κεφαλαίου της Εταιρίας με την έκδοση ομολογιών με- 

τατρέψιμων σε μετοχές, δεν αποτελεί τροποποίηση του 
καταστατικού. 

6. Κατ’ εξαίρεση των διατάξεων της παραπάνω παρα¬ 
γράφου 4 του παρόντος άρθρου, όταν τα αποθεματικά 
της Εταιρίας υπερβαίνουντο 1/4 του καταβεβλημένου με¬ 
τοχικού κεφαλαίου, για την αύξησή του, με την έκδοση 
ομολογιών μετατρέψιμων σε μετοχές, απαιτείται πάντοτε 
απόφαση της γενικής συνέλευσης που λαμβάνεται σύμ¬ 
φωνα με τις διατάξεις του άρθρου 32 αυτού του κατα¬ 
στατικού («Εξαιρετική απαρτία και πλειοψηφία της Γενι¬ 
κής Συνέλευσης») και με ανάλογη τροποποίηση του σχε¬ 
τικού με το μετοχικό κεφάλαιο άρθρου του καταστατικού. 

7. Σε κάθε περίπτωση έκδοσης ομολογιών με δικαίωμα 
μετατροπής τους σε μετοχές, παρέχεται δικαίωμα προτί¬ 
μησης σε ολόκληρο το ομολογιακό δάνειο υπέρ των κατά 
την εποχή της έκδοσης μετόχων και εφαρμόζονται ανα¬ 
λογικά οι διατάξεις των παρ. 5 και 6 του άρθρου 8 του πα¬ 
ρόντος καταστατικού. 

Άρθρο 10 

Δικαιώματα και Υποχρεώσεις Μετόχων 

1. Οι μέτοχοι ασκούν τα δικαιώματά τους σχετικά με την 
διοίκηση της Εταιρίας μόνο με τη συμμετοχή τους στη Γε¬ 
νική Συνέλευση, έξω δε από αυτή μόνο στις περιπτώσεις 
που ορίζει ο νόμος. 

2. Τα δικαιώματα και οι υποχρεώσεις κάθε μετοχής πα¬ 
ρακολουθούν τον νόμιμο κύριο και κάτοχό της, η δε κυ¬ 
ριότητα του τίτλου αυτής σημαίνει αυτοδίκαια την απο¬ 
δοχή του καταστατικού, των αποφάσεων της Γενικής Συ¬ 
νέλευσης των μετόχων και του Διοικητικού Συμβουλίου, 
που πάρθηκαν μέσα στα όρια της δικαιοδοσίας τους. 

3. Οι μετοχές της Εταιρίας είναι αδιαίρετες απέναντί 
της και η Εταιρία δεν αναγνωρίζει παρά μόνο έναν κύριο 
κάθε μετοχής. Οι τυχόν εξ αδιαιρέτου συγκύριοι μετοχής, 
καθώς και εκείνοι που έχουν την επικαρπία ή την ψιλή κυ¬ 
ριότητα αυτής, αντιπροσωπεύονται στη Γενική Συνέλευ¬ 
ση από ένα μόνο πρόσωπο που ορίζεται από αυτούς ομό¬ 
φωνα. 

4. Αν η εκπροσώπηση μιας μετοχής δεν καθορίζεται από 
ένα πρόσωπο, κοινό αντιπρόσωπο όλων των δικαιούχων, 
το Διοικητικό Συμβούλιο έχει υποχρέωση να αναστείλει 
κάθε δικαίωμα από τη μετοχή αυτή. 

5. Κάθε μετοχή δίνει δικαίωμα μιας (1) ψήφου στη γενι¬ 
κή συνέλευση και δικαίωμα συμμετοχής στα κέρδη της 
Εταιρίας και στην περιουσία της σε περίπτωση εκκαθάρι¬ 
σης. 

ΜΕΡΟΣΒ' 

ΗΕΤΑΙΡΙΚΗΟΡΓ ΑΝΩΣΗ 
ΚΕΦΑΛΑΙΟ Γ’ 

ΟΡΓΑΝΑ ΔΙΟΙΚΗΣΗΣ 
Άρθρο 11 

Όργανα Διοίκησης 

Τα όργανα Διοίκησης της Εταιρίας είναι: 
α) Το Διοικητικό Συμβούλιο 
β) Ο Διευθύνων Σύμβουλος 
γ) Το Συμβούλιο Διεύθυνσης 
ΔΙΟΙΚΗΤΙΚΟ ΣΥΜΒΟΥΛΙΟ 
Άρθρο 12 

Σύνθεση και θητεία του Διοικητικού Συμβουλίου. 

1. Η Εταιρία διοικείται από το Διοικητικό Συμβούλιο, ο 
αριθμός των μελών του οποίου είναι περιττός και δεν δύ- 


ναται να υπερβαίνει τα δεκατρία (13) μέλη ή να είναι μι¬ 
κρότερος των επτά (7) μελών. Η Γενική Συνέλευση των με¬ 
τόχων είναι αρμόδια να καθορίζει τον αριθμό των μελών 
του Διοικητικού Συμβουλίου καθώς επίσης και να αυξάνει 
ή να μειώνει τον αριθμό αυτών, πάντοτε μέσα στο πλαίσιο 
που τίθεται με την παρούσα παράγραφο. 

2. Το Διοικητικό Συμβούλιο αποτελείται: 

(α) Από δύο (2) εκπροσώπους των εργαζομένων στην 
Εταιρία που εκλέγονται (με τους αναπληρωματικούς 
τους) με άμεση και καθολική ψηφοφορία, σύμφωνα με το 
άρθρο 17 παρ. 1 του ν. 2469/1997 (ΦΕΚΑ' 38), 

(β) από έναν (1) εκπρόσωπο που υποδεικνύεται από την 
Οικονομική και Κοινωνική Επιτροπή (Ο.Κ.Ε.) και ορίζεται 
σύμφωνα με το άρθρο 6 παρ. 3 του ν. 2414/1996, 

(γ) από τον Πρόεδρο και τον Διευθύνοντα Σύμβουλο 
που ορίζονται με κοινή απόφαση του Υπουργού Εθνικής 
Οικονομίας και του εποπτεύοντος Υπουργού, και 

(δ) από εκπροσώπους των μετόχων, που ορίζονται με 
απόφαση της Γενικής Συνέλευσης, με την επιφύλαξη του 
άρθρου ΙΟτου ν. 2322/1995 (ΦΕΚΑ' 143). 

3. Σε περίπτωση κατά την οποία ο Πρόεδρος είναι καιΔι- 
ευθύνων Σύμβουλος, το Δημόσιο ορίζει έναν (1) ακόμη εκ¬ 
πρόσωπο. 

4. Το Διοικητικό Συμβούλιο της Εταιρίας θεωρείται ότι 
έχει σχημαπστεί και μπορεί να συγκροτηθεί σε σώμα 
όπως ορίζουν τα οικεία άρθρα του παρόντος καταστατι¬ 
κού, από την εκλογή από τη Γενική Συνέλευση ως μελών 
του Δ.Σ. των εκπροσώπωντων μετόχων (παρ. 2 περ. δ’ του 
παρόντος άρθρου) και δυνάμει του σχετικού Πραιαικού 
της Γ.Σ., στο οποίο πρέπει να γίνεται μνεία των μελών του 
Δ.Σ. που, σύμφωνα με το νόμο και το καταστατικό, έχουν 
εκλεγεί, οριστεί ή υποδειχθεί μέχρι εκείνη τη σπγμή, ώστε 
να προκύπτει η όλη σύνθεση του οργάνου. 

5. Το υποδεικνυόμενο από την ΟΚΕ μέλος προτείνεται 
μέσα σε προθεσμία δύο (2) μηνών αφ’ ότου ειδοποιηθεί η 
ΟΚΕ από τον Υπουργό Εθνικής Οικονομίας. Η ίδια προθε¬ 
σμία ισχύει και για την πρόταση εκπροσώπων των εργα¬ 
ζομένων αφ’ ότου ειδοποιηθούν από τον εποπτεύοντα 
Υπουργό. Μέχρις ότου οριστούν οι εκπρόσωποι της ΟΚΕ 
και των εργαζομένωντο Διοικηπκό Συμβούλιο συγκροτεί¬ 
ται και λειτουργεί νόμιμα χωρίς τα μέλη αυτά.. Από τον 
ορισμό τους και εξής, συμμετέχουν αυτοδίκαια στη σύν¬ 
θεση του οργάνου, που αν έχει ήδη συγκροτηθεί σε σώ¬ 
μα, ανασυγκροτείται ώστε να περιλάβει και τα μέλη αυτά 
στη σύνθεσή του. 

6. Σε κάθε περίπτωση το Διοικηπκό Συμβούλιο συγκρο¬ 
τείται και λειτουργεί νόμιμα χωρίς τον εκπρόσωπο της 
Ο.Κ.Ε. ή τους εκπροσώπους των εργαζομένων στην Εται¬ 
ρία αν παρέλθει άπρακτη η προθεσμία του άρθρου 6 παρ. 
3 του ν. 2414/1996. Στην περίπτωση αυτή ο αριθμός τους 
ανπστοίχως δεν υπολογίζεται για την διαμόρφωση της 
απαρτίας και πλειοψηφίας. 

7. Η θητεία των μελών του Διοικητικού Συμβουλίου είναι 
πενταετής και παρατείνεται αυτοδίκαια μέχρι του διορι¬ 
σμού, της υποδείξεως ή της εκλογής νέων συμβούλων 
σύμφωνα με τα προβλεπόμενα στην παρ. 2 επ. του παρό¬ 
ντος άρθρου. Η παράταση δεν μπορεί να υπερβεί το ένα 
(1)έτος. 

8. Τα μέλη του Διοικητικού Συμβουλίου ανακαλούνται 
ελευθέρως με την επιφύλαξη του άρθρου 4 του ν. 
2414/1996. Η ανάκληση και η ανπκατάσταση γίνεται από 
εκείνους που έχουν δικαίωμα εκλογής ή ορισμού ή υπό¬ 
δειξης σύμφωνα με τα οριζόμενα στην ως άνω παράγρα- 

φο 2 του παρόντος άρθρου. Η Γενική Συνέλευση μπορεί 
να αντικαθιστά οποιαδήπστε από τα μέλη του Διοικητικού 
Συμβουλίου που εξέλεξε σύμφωνα με την παραπάνω πα¬ 
ράγραφο 2 περ. δ' του παρόντος άρθρου και πριν από την 
λήξη της θητείας τους. 

9. Τα μέλη του Διοικητικού Συμβουλίου μπορούν να ορί¬ 
ζονται εκ νέου ή να επανεκλέγονται απεριόριστα και είναι 
απεριόριστα ανακλητά. 

10. Μέλη του Διοικητικού Συμβουλίου δεν μπορεί να εί¬ 
ναι συγγενείς μεταξύ τους εξ αίματος ή αγχιστείας μέχρι 
και του τρίτου βαθμού ούτε να είναι με οποιανδήποτε μορ¬ 
φή εργολάβοι ή προμηθευτές της Εταιρίας ή μέλη Δ.Σ. ή 
υπάλληλοι επιχείρησης που βρίσκεται σε συναλλακτική 
σχέση με την Εταιρία. 

Άρθρο 13 

Συγκρότηση του Διοικητικού Συμβουλίου 

1. Το Διοικητικό Συμβούλιο αμέσως μετά το σχηματισμό 
του σύμφωνα με το άρθρο 12 παρ. 4 του παρόντος κατα¬ 
στατικού, συγκαλείται σε συνεδρίαση από τον Πρόεδρο ή 
τον Διευθύνοντα Σύμβουλο ή από τον επιμελέστερο των 
συμβούλων ή αυτοκλήτως για να συγκροτηθεί σε σώμα. 

2. Η ιδιότητα του Προέδρου και του Διευθύνοντος Συμ¬ 
βούλου μπορεί να συμπέσει στο ίδιο πρόσωπο. 

3. Τον Πρόεδρο του Διοικητικού Συμβουλίου όταν κω¬ 
λύεται ή απουσιάζει αναπληρώνει ο Διευθύνων Σύμβου¬ 
λος. Τον Διευθύνοντα Σύμβουλο όταν κωλύεται ή απου¬ 
σιάζει αναπληρώνει ο Πρόεδρος του Διοικ. Συμβουλίου. 
Εάν ταυτίζεται η ιδιότητα του Προέδρου του Δ.Σ. με αυ¬ 
τήν του Δ/ντος Συμβούλου, με απόφασή του το Δ.Σ. ορί¬ 
ζει ως αναπληρωτή του Προέδρου ένα από τα μέλη του. 

4. Καθήκοντα Γραμματέωςτου Διοικητικού Συμβουλίου 
ασκεί υπάλληλος της Εταιρίας που ορίζεται από τον Πρό¬ 
εδρο του Διοικητικού Συμβουλίου. 

Άρθρο 14 

Αναπλήρωση μέλους του Διοικητικού Συμβουλίου. 

1. Εάν κάποιος από τους συμβούλους τους οποίους 
εκλέγει η γενική Συνέλευση παύσει, λόγω θανάτου, πα- 
ραιτήσεως ή από οποιαδήποτε άλλη αιτία να μετέχει στο 
Διοικητικό Συμβούλιο, αναπληρώνεται προσωρινά το τα¬ 
χύτερο με την εκλογή άλλου, από τα υπόλοιπα μέλη του 
Διοικητικού Συμβουλίου, εφ’ όσον είναι τουλάχιστον 
τρεις (3) και παρίστανται αυτοπροσώπως. 

2. Εάν κάποιος από τους συμβούλους, τους οποίους 
ορίζουν οι Υπουργοί Εθνικής Οικονομίας, Οικονομικών 
και ο εποτπεύων την Εταιρία Υπουργός, παύσει λόγω θα¬ 
νάτου, παραιτήσεως ή από οποιαδήποτε άλλη αιτία να με¬ 
τέχει στο Διοικητικό Συμβούλιο, αντικαθίσταται από άλ¬ 
λον, τον οποίον ορίζουν οι ίδιοι Υπουργοί. 

3. Εάν κάποιος από τους συμβούλους, οι οποίοι εκλέ¬ 
γονται από τους εργαζόμενους, παύσει ομοίως να μετέχει 
στο Διοικηπκό Συμβούλιο, αντικαθίσταται από τον ανα¬ 
πληρωτή του και σε περίπτωση παύσεως και αυτού κατά 
τον τρόπο του ορισμού του. Εάν παύσει ομοίως το μέλος 
που υποδεικνύεται από την Ο.Κ.Ε., αντικαθίσταται κατά 
τον τρόπο ορισμού του. Μέχρις ότου οριστεί αντικατα¬ 
στάτης στις παραπάνω περιπτώσεις, το Διοικηπκό Συμ¬ 
βούλιο συγκροτείται και λειτουργεί νόμιμα, της παρα¬ 
γράφου 6 του άρθρου 12 του παρόντος κατασταπκού 
εφαρμοζομένης αναλόγως. 

4. Η θητεία των συμβούλων που εκλέχθηκαν από το Δ.Σ. 
κατά την παράγραφο 1 αυτού του άρθρου, λήγει αυτοδι¬ 


καίως κατά την πρώτη μετά την εκλογή τους τακτική ή 
έκτακτη γενική συνέλευση των μετόχων της Εταιρίας. Η 
γενική συνέλευση θα εκλέξει σύμβουλο για την κενωθεί- 
σα θέση είτε τον εκλεγέντα από το Δ.Σ. είτε τρίτο κατά πς 
διατάξεις του καταστατικού καιτου νόμου. Οι πράξεις του 
συμβούλου που εκλέχτηκε με αυτόν τον τρόπο θεωρού¬ 
νται έγκυρες, ακόμα και αν δεν εκλεγεί σύμβουλος από 
την παραπάνω Γενική Συνέλευση. 

5. Σε κάθε περίπτωση, η θητεία του συμβούλου που θα 
εκλεγεί σε κενωθείσα θέση, λήγει μαζί με τη θητεία των 
άλλων συμβούλων, κατά το χρόνο που θα έληγε η θητεία 
εκείνου που αναπλήρωσε. 

Άρθρο 15 

Σύγκληση του Διοικητικού Συμβουλίου 

1. Το Διοικητικό Συμβούλιο συγκαλείται από τον Πρόε¬ 
δρο του ή το νόμιμο αναπληρωτή του, σύμφωνα με πς δια¬ 
τάξεις του παρόντος κατασταπκού και συνεδριάζει στην 
έδρα της Εταιρίας. Εισηγητής των θεμάτων της ημερή¬ 
σιας διάταξης στο Διοικηπκό Συμβούλιο είναι ο Διευθύ- 
νων Σύμβουλος. 

2. Το Διοικηπκό Συμβούλιο συνεδριάζει μία φορά το μή¬ 
να και έκτακτα όταν κριθεί τούτο αναγκαίο από τον Πρόε¬ 
δρό του. 

3. Η ημερήσια διάταξη των συνεδριάσεων καθορίζεται 
από τον Πρόεδρο και τα θέματά της περιέχονται στην 
πρόσκληση που αποστέλλεται στους συμβούλους. 

4. Η πρόσκληση της συνεδρίασης γνωστοποιείται στα 
μέλη του Δ.Σ. δύο (2) τουλάχιστον εργάσιμες ημέρες πριν 
από τη συνεδρίαση και περιλαμβάνει με σαφήνεια και τα 
θέματα της ημερήσιας διάταξης. Διαφορεπκά, η λήψη 
αποφάσεων επιτρέπεται μόνο εφ’ όσον παρίστανται ή 
ανππροσωπεύονται όλα τα μέλη του και κανένα δεν ανπ- 
λέγει στη λήψη αποφάσεων. Κατά τα λοιπά, εφαρμόζο¬ 
νται οι διατάξεις του άρθρου 20 του ν. 2190/20, όπως 
ισχύει. 

5. Τη σύγκληση του Διοικηπκού Συμβουλίου μπορεί να 
ζητήσουν δύο (2) εκ των μελών του, με αίτηση τους προς 
τον Πρόεδρο αυτού, ο οποίος υποχρεούται να συγκαλέ- 
σει το Διοικηπκό Συμβούλιο μέσα σε προθεσμία δέκα (10) 
ημερών από την υποβολή της αίτησης. Σε περίπτωση άρ¬ 
νησης του Προέδρου να συγκαλέσει το Διοικητικό Συμ¬ 
βούλιο, μέσα στην παραπάνω προθεσμία ή εκπρόθεσμης 
σύγκλησής του, επιτρέπεται στα μέλη που ζήτησαντη σύ¬ 
γκληση να συγκαλέσουν αυτά το Διοικητικό Συμβούλιο 
μέσα σε προθεσμία πέντε (5) ημερών από τη λήξη του δε¬ 
καημέρου, γνωστοποιώντας τη σχεπκή πρόσκληση στα 
λοιπά μέλη του Διοικηπκού Συμβουλίου. Στην κατά τα 
ανωτέρω αίτησή τους πρέπει, με ποινή απαραδέκτου, να 
αναφέρονται με σαφήνεια και τα θέματα με τα οποία θα 
ασχοληθεί το Διοικηπκό Συμβούλιο. 

6. Το Διοικητικό Συμβούλιο, συνεδριάζει εγκύρως εκτός 
της έδρας της Εταιρίας, σε άλλο τόπο, είτε στην ημεδαπή 
είτε στην αλλοδαπή, εφόσον στη συνεδρίαση αυτή παρί- 
στανται ή ανππροσωπεύονται όλα τα μέλη του και κανένα 
δεν αντιλέγει στην πραγματοποίηση της συνεδρίασης και 
στη λήψη αποφάσεων. 

Άρθρο 16 

Απαρπ'α - Πλειοψηφία - Ανππροσώπευση μελών 

1. Το Διοικητικό Συμβούλιο είναι σε απαρτία και συνε¬ 
δριάζει νόμιμα όταν παρίστανται το ήμισυ πλέον ενός των 

μελών του, με την επιφύλαξη της διάταξης της παραγρά- 
φουθτου άρθρου 12του παρόντος καταστατικού. Γιατην 
εξεύρεση του αριθμού απαρτίας παραλείπεται το τυχόν 
προκύπτον κλάσμα. Ουδέποτε ο αριθμός των αυτοπρο¬ 
σώπως παρόντων συμβούλων μπορεί να είναι μικρότερος 
των τριών 

2. Οι αποφάσεις του Διοικηπκού Συμβουλίου λαμβάνο- 
νται με απόλυτη πλειοψηφία των παρόντων. Σε περίπτω¬ 
ση ισοψηφίας δεν υπερισχύει η ψήφος του Προέδρου του 
Διοικητικού Συμβουλίου. 

3. Σε περίπτωση απουσίας ή κωλύματος του Προέδρου 
προεδρεύει ο αναπληρωτής του. 

4. Στις συνεδριάσεις του Διοικηπκού Συμβουλίου δύνα- 
ται να παρίσταται χωρίς δικαίωμα ψήφου ο Διευθυντής 
των Νομικών Υπηρεσιών της Εταιρίας , εφ’ όσον κληθεί 
από τον Πρόεδρο ή το Διοικητικό Συμβούλιο, και σε περί¬ 
πτωση κωλύματος ή απουσίας του άλλος Δικηγόρος που 
θα υποδείξει ο Πρόεδρος του ΔΣ. 

5. Κάθε σύμβουλος έχει δικαίωμα να ενημερώνεται εγ- 
γράφως από τον Πρόεδρο και τον Διευθύνοντα Σύμβου¬ 
λο για τη διαχείριση της Εταιρίας και γενικά για την εξέλι¬ 
ξη των εταιρικών υποθέσεων. 

6. Σύμβουλος που απουσιάζει μπορεί να αντιπροσω- 
πεύεται από άλλο σύμβουλο με έγγραφη εξουσιοδότηση. 
Κάθε σύμβουλος μπορεί να ανππροσωπεύει ένα μόνο 
σύμβουλο που απουσιάζει. 

Άρθρο 17 

Πρακπκάτου Διοικηπκού Συμβουλίου 

1. Σε κάθε συνεδρίαση του Διοικητικού Συμβουλίου τη¬ 
ρούνται πρακπκά που επικυρώνονται αμέσως ή στην επό¬ 
μενη συνεδρίαση. Τα αντίγραφα ή αποσπάσματα των 
πρακπκών επικυρώνονται από τον Πρόεδρο ή τον ανα¬ 
πληρωτή του, ή άλλο εξουσιοδοτημένο μέλος του Δ.Σ. με¬ 
τά από σχετική απόφαση του οργάνου. 

2. Τα πρακπκά του Διοικητικού Συμβουλίου γράφονται 
σε ειδικό βιβλίο που τηρείται χειρόγραφα ή μηχανογρα¬ 
φικά και υπογράφονται από τον Πρόεδρο και τους συμ¬ 
βούλους που πήραν μέρος στη συνεδρίαση. Τυχόν άρνη¬ 
ση συμβούλου να υπογράψει τα πρακπκά, αναφέρεται σ’ 
αυτά. Κάθε σύμβουλος, έχει δικαίωμα να ζητήσει να ση¬ 
μειωθεί η γνώμη του στα πρακπκά. 

Άρθρο 18 

Εξουσία και αρμοδιότητες του Διοικητικού Συμβουλίου. 

1. Το Διοικηπκό Συμβούλιο είναι το ανώτατο διοικητικό 
όργανο της Εταιρίας που κατά κύριο λόγο διαμορφώνει 
τη στρατηγική και πολιτική ανάπτυξης αυτής, ενώ επο¬ 
πτεύει και ελέγχει τη διαχείριση της περιουσίας της. 

2. Το Διοικητικό Συμβούλιο είναι αρμόδιο να αποφασί¬ 
σει για κάθε θέμα που αφορά στη διαχείριση της περιου¬ 
σίας, στη διοίκηση και εκπροσώπηση της Εταιρίας και γε¬ 
νικά στη δραστηριότητά της, λαμβάνει δε όλα τα ενδει- 
κνυόμενα μέτρα και αποφάσεις για την πραγματοποίηση 
του σκοπού της Εταιρίας. Εξαιρούνται της αρμοδιότητας 
του Διοικηπκού Συμβουλίου τα θέματα εκείνα τα οποία 
σύμφωνα με πς διατάξεις του νόμου ή του παρόντος κα¬ 
ταστατικού υπάγονται στην αποκλεισπκή αρμοδιότητα 
της Γενικής Συνέλευσης. Επίσης παρακολουθεί την πο¬ 
ρεία της Εταιρίας και την υλοποίηση του προγράμματός 
της. 


3. Ειδικότερα το ΔΣ έχει, ενδεικπκά, πς παρακάτω αρ¬ 
μοδιότητες: 

α. Επιμελείται των υποθέσεων και των συμφερόντων 
της Εταιρίας. 

β. Καταρτίζει και υποβάλλει στον Υπουργό Εθνικής Οι¬ 
κονομίας και στον εποπτεύοντα αυτήν Υπουργό προς 
έγκριση το Στρατηγικό Σχέδιο (Σ.Σ.) και το Επιχειρημσπ- 
κό Σχέδιο (Ε.Σ) της Εταιρίας, συντάσει ετήσια έκθεση πε¬ 
πραγμένων και προβαίνει στην αναθεώρηση ή αναμόρ¬ 
φωση του Ε.Σ, σύμφωνα με το άρθρο 21 του παρόντος κα- 
τασταπκού. 

γ. Εγκρίνει το ετήσιο πρόγραμμα των εκτελεστέων έρ¬ 
γων κατασκευής, συμπλήρωσης και συντήρησης των δι¬ 
κτύων ύδρευσης και αποχέτευσης καθώς και το σχεπκό 
πρόγραμμα επενδύσεων. Αντίγραφο της απόφασης του 
Διοικηπκού Συμβουλίου που εγκρίνει το ετήσιο πρόγραμ¬ 
μα, υποβάλλεται στα Υπουργεία Εθνικής Οικονομίας, Οι¬ 
κονομικών, Εσωτερικών και Περιβάλλοντος, Χωροταξίας 
και Δημοσίων Έργων, δύο τουλάχιστον μήνες πριν από 
την έναρξη του οικονομικού έτους. Μαζί με τα παραπάνω 
προγράμματα εγκρίνει τον ετήσιο προϋπολογισμό εσό¬ 
δων και εξόδων της Εταιρίας, το σκέλος των εξόδων του 
οποίου προσαρμόζεται στο πρόγραμμα εκτελεστέων έρ¬ 
γων, τον οποίο υποβάλλει στον Υπουργό Εθνικής Οικονο¬ 
μίας, Οικονομικών και στον εποπτεύοντα Υπουργό. Με 
βάση την πορεία των εσόδων και των αναγκών που τυχόν 
παρουσιάζονται μπορεί το Διοικηπκό Συμβούλιο να τρο¬ 
ποποιεί τον προϋπολογισμό αποφασίζοντας και την χο¬ 
ρήγηση εκτάκτων και συμπληρωμαπκών πιστώσεων. 

δ. Αποφασίζει την συμφώνως προς πς κείμενες δια¬ 
τάξεις ανάθεση σύνταξης μελετών, κατασκευής έργων 
και προμηθειών και την κατάρπση των σχεπκών συμβά¬ 
σεων ποσού άνω των εκατόν πενήντα εκατομμυρίων 
(150.000.000) δρχ., όπως το ποσό αυτό αναπροσαρμόζε¬ 
ται εκάστοτε ύστερα από πρόταση του Διοικηπκού Συμ¬ 
βουλίου και απόφαση των Υπουργών και Περιβάλλοντος, 
Χωροταξίας και Δημοσίων Έργων. 

ε. Αποφασίζει την υπό της Εταιρίας σύσταση εταιριών ή 
κοινοπραξιών και τη συμμετοχή της Εταιρίας σε επιχειρή¬ 
σεις και κοινοπραξίες εντός και εκτός Ελλάδας, με τους 
περιορισμούς των παρ. 3 και 4 του άρθρου 4 του παρό¬ 
ντος καταστατικού. 

στ. Αποφασίζει την παροχή παρά της Εταιρίας τεχνικών 
ή συμβουλευπκών υπηρεσιών προς φυσικά ή νομικά πρό¬ 
σωπα καί την κατάρπση των σχεπκών συμβάσεων ποσού 
άνω των εκατόν πενήντα εκατομμυρίων (150.000.000) 
δρχ., όπως το ποσό αυτό αναπροσαρμόζεται εκάστοτε 
ύστερα από πρόταση του Διοικητικού Συμβουλίου και 
απόφαση των Υπουργών και Περιβάλλοντος, Χωροταξίας 
και Δημοσίων Έργων. 

ζ. Αποφασίζει την εκποίηση περιουσιακών στοιχείων 
της Εταιρίας, την παραίτηση από αγωγές που έχουν 
ασκηθεί, την άσκηση ενδίκων μέσων ή την παραίτηση από 
αυτά, για συμβιβασμούς δικαστικούς ή εξωδίκους, καθώς 
και για τη σύναψη από την Εταιρία πάσης φύσεως δανεί¬ 
ων ή τη λήψη και χορήγηση πιστώσεων κάθε μορφής, κα¬ 
θώς και τη σύναψη συμβάσεων επί παραγώγων χρηματο¬ 
οικονομικών προϊόντων αποκλειστικώς προς το σκοπό 
της κάλυψης συναλλαγματικών ή άλλων συναφών κινδύ¬ 
νων. Για την παροχή ασφάλειας προς το σκοπό της σύνα¬ 
ψης των ως άνω συμβάσεων δύναται να αποφασίζει την 
εκχώρηση, την ενεχύραση ή τη μεταβίβαση, εν όλω ή εν 
μέρει, προσόδων της Εταιρίας, καθώς και των πάσης φύ- 

σεως απαιτήσεων της Εταιρίας κατά φυσικών ή νομικών 
προσώπων ιδιωτικού ή δημοσίου δικαίου, ως και κατά του 
Δημοσίου ή να παρέχει παντός είδους ασφάλειες, με τους 
περιορισμούς της διατάξεως του άρθρου 1 παρ. 8 ν. 
2744/1999. 

η. Αποφασίζει την πώληση πάσης φύσεως πλεονάζο- 
ντος ή πεπαλαιωμένου υλικού της Εταιρίας, υπό τους 
όρους και προϋποθέσεις του άρθρου 2 παρ. 3 ν. 
2744/1999. 

θ. Εγκρίνει τους ετήσιους λογαριασμούς (τις ετήσιες οι¬ 
κονομικές καταστάσεις) της Εταιρίας και υποβάλει αυ¬ 
τούς προς έγκριση στην τακτική γενική συνέλευση των 
μετόχων της Εταιρίας. 

ι. Εγκρίνει τους κανονισμούς σχετικώς με την εκπόνηση 
μελετών και την εκτέλεση δημοσίων έργων. 

ια. Εισηγείται στον εποπτεύοντα Υπουργό την έγκριση 
ή την τροποποίηση των Κανονισμών Λειτουργίας Υδρεύ- 
σεως και Αποχετεύσεως. 

ιβ. Αποφασίζει την υπογραφή των Συλλογικών Συμβά¬ 
σεων με τους εργαζομένους και για την κατάρτιση νέων 
Κανονισμών Προσωπικού ή την τροποποίηση των υφι¬ 
σταμένων, σύμφωνα με την κείμενη νομοθεσία. 

ιγ. Αποφασίζει για την κατάρτιση ή τροποποίηση οιου- 
δήποτε κανονισμού, εφόσον γι’ αυτό δεν προβλέπεται 
από το παρόν καταστατικό αρμόδιο όργανο, συμπερι- 
λαμβανομένης και της κατάρτισης ή τροποποίησης κανο¬ 
νισμού προμηθειών, όταν τούτο απαιτηθεί σύμφωνα με 
την κείμενη, καθώς και της κατάρτισης ή τροποποίησης 
οργανογράμματος της Εταιρίας. 

ιδ. Αποφασίζει την κατάρτιση συμβάσεων οιασδήποτε 
φύσεως, ποσού πάνω από εκατόν πενήντα (150) εκατομ¬ 
μύρια δραχμές, όπως το ποσό αυτό αναπροσαρμόζεται 
εκάστστε ύστερα από πρόταση του Διοικητικού Συμβου¬ 
λίου και απόφαση των Υπουργών Εθνικής Οικονομίας και 
Περιβάλλοντος, Χωροταξίας και Δημοσίων Έργων. 

ιε. Αποφασίζει την κατάρτιση των συμβάσεων μεταξύ 
της Εταιρίας και του Δημοσίου, που προβλέπονται στο 
άρθρο 2 παρ. 2 και στο άρθρο 6 παρ. 3 του ν. 2744/1999, 
των συμβάσεων μεταξύ της Εταιρίας και των ΟΤΑ, που 
προβλέπονται στο άρθρο 8 παρ. 2 και 3 του ν. 2744/1999, 
καθώς και της συμβάσεως μεταξύ της Εταιρίας και της 
Εταιρίας Παγίων ΕΥΔΑΠ Α.Ε. που προβλέπεται στο άρ¬ 
θρο 6 παρ. 1 του Ν. 2744/1999. 

ιστ. Παρέχει γνώμη προς τους Υπουργούς Εθνικής Οι¬ 
κονομίας, Οικονομικών και Περιβάλλοντος, Χωροταξίας 
και Δημοσίων Εργων, σχετικώς με τον καθορισμό των τι¬ 
μολογίων υπηρεσιών υδρεύσεως και αποχετεύσεως στις 
διάφορες κατηγορίες καταναλωτών και χρηστών, σύμ¬ 
φωνα με το άρθρο 3 ν. 2744/1999. 

ιζ. Με απόφασή του, που επικυρώνεται από τη γενική 
συνέλευση των μετόχων της εταιρείας, καθορίζει τα με¬ 
ταβιβαζόμενα προς το ΝΠΔΔ με την επωνυμία «Εταιρία 
Παγίων ΕΥΔΑΠ Α.Ε» περιουσιακά στοιχεία και ορίζει τα 
όργανα για τη σύνταξη έκθεσης όπου θα περιγράφονται 
τα εν λόγω περιουσιακά στοιχεία. Ακολούθως, το Διοικη¬ 
τικό Συμβούλιο εγκρίνει την εν λόγω έκθεση, σύμφωνα με 
το άρθρο 4 παρ. 2 ν. 2744/1999. 

ιη. Με απόφασή του εγκρίνει την έκθεση που καταρτίζε¬ 
ται από τις αρμόδιες υπηρεσίες της Εταιρίας, στην οποία 
περιγράφονται τα μη μεταβιβαζόμενα υπόλοιπα περιου¬ 
σιακά στοιχεία, σύμφωνα με το άρθρο 4 παρ. 4 ν. 
2744/1999. 


Άρθρο 19 

Ανάθεση αρμοδιοτήτων από το Διοικητικό Συμβούλιο. 

1. Το Διοικητικό Συμβούλιο υπό τους περιορισμούς του 
νόμου και του καταστατικού, μπορεί με απόφασή του να 
αναθέτει την άσκηση των εξουσιών ή των αρμοδιοτήτων 
του μερικώς στον Πρόεδρο ή τον Διευθύνοντα Σύμβουλο 
ή σε μέλος ή μέλη αυτού ή σε Διευθυντές της Εταιρίας ή 
σε υπαλλήλους αυτής ή σε τρίτους. 

2.0 Πρόεδρος του Διοικητικού Συμβουλίου ή, με ειδική 
εξουσιοδότηση από το Διοικητικό Συμβούλιο, μέλος αυ¬ 
τού ή υπάλληλος της Εταιρίας που τελεί σε οποιαδήποτε 
σχέση με αυτήν ή δικηγόρος της Εταιρίας: 

(α) εκπροσωπούν την Εταιρία ενώπιοντων δικαστηρίων 
και πάσης αρχής και δίνουν τους επιβαλλόμενους σ’ αυ¬ 
τήν όρκους, 

(β) μπορούν σε περίπτωση προφανούς κινδύνου από 
την αναβολή και χωρίς απόφαση του Διοικητικού Συμ¬ 
βουλίου να εγείρουν και να αντικρούουν αγωγές και να 
ασκούν ένδικα μέσα, να διορίζουν πληρεξουσίους και να 
προβαίνουν σε κάθε δικαστική ή εξώδικη πράξη προστα¬ 
τευτική των συμφερόντων της Εταιρίας. Οι πράξεις αυτές 
υποβάλλονται αμέσως στο Συμβούλιο για έγκριση. 

3.0 Πρόεδρος του Διοικητικού Συμβουλίου υπογράφει 
ας συμβάσεις της Εταιρίας, δυνάμενος να μεταβιβάζει 
μέρος της αρμοδιότητάς του αυτής σε μέλος του Διοικη¬ 
τικού Συμβουλίου ή σε υπάλληλο της Εταιρίας για μικρό¬ 
τερης σημασίας θέματα. 

4. Πράξεις του Διοικητικού Συμβουλίου, ακόμα και αν εί¬ 
ναι εκτός του εταιρικού σκοπού, δεσμεύουν την Εταιρία 
απέναντι στους τρίτους, εκτός αν αποδειχθεί ότι ο τρίτος 
γνώριζε την υπέρβαση του εταιρικού σκοπού ή όφειλε να 
την γνωρίζει. Δεν συνιστά απόδειξη μόνη η τήρηση των 
διατυπώσεων δημοσιότητας ως προς το καταστατικό της 
Εταιρίας ή τις τροποποιήσεις του. 

5. Περιορισμοί της εξουσίας του Διοικητικού Συμβουλί¬ 
ου από το καταστατικό ή από απόφαση της γενικής συνέ¬ 
λευσης δεν ανατάσσονται στους καλόπιστους τρίτους, 
ακόμη και αν έχουν υποβληθεί στις διατυπώσεις δημο¬ 
σιότητας. 

Άρθρο 20 

Διευθύνων Σύμβουλος 

1.0 Διευθύνων Σύμβουλος είναι το ανώτατο εκτελεστι¬ 
κό όργανο της Εταιρίας, προ' σταται όλων των υπηρεσιών 
της ΕΥΔΑΠ, διευθύνει το έργο τους και παίρνει τις ανα¬ 
γκαίες αποφάσεις μέσα στα πλαίσια των διατάξεων που 
διέπουν τη λειτουργία της επιχείρησης, των εγκεκριμέ¬ 
νων προγραμμάτων και προϋπολογισμών και των αποφά¬ 
σεων του Διοικητικού Συμβουλίου. Στο πλαίσιο που καθο¬ 
ρίζεται από το προηγούμενο εδάφιο, ο Διευθύνων Σύμ¬ 
βουλος ασκεί όλες τις ουσιαστικές διευθυντικές 
αρμοδιότητες και όσες άλλες αρμοδιότητες του εκχωρεί 
το Διοικητικό Συμβούλιο. 

2.0 Διευθύνων Σύμβουλος μεριμνά ιδίως για: 

α) Την εκπλήρωση του σκοπού για τον οποίο συστήθη- 
κε η Εταιρία. 

β) Την κατάρτιση του ετησίου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης και αποχέτευσης. 

γ) Την κατάρτιση κάθε χρονο ανπστοιχου προς το πα¬ 
ραπάνω προγράμματος επενδύσεων για το επόμενο οι¬ 
κονομικό έτος καθώς και για τα επόμενα οικονομικά έτη, 

υποδεικνύοντας τις εγκεκριμένες ή προτεινόμενες πηγές 
χρηματοδότησής του. 

δ) Τη σύνταξη δύο τουλάχιστον μήνες πριν από την 
έναρξη του οικονομικού έτους, του προϋπολογισμού 
εσόδων και εξόδων της επιχείρησης. 

ε) Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων και τον ετήσιο προϋπολογισμό εσόδων και εξόδων. 

στ) Τη σύνταξη του ετήσιου απολογισμού της Εταιρίας 
μέσα σε τρεις μήνες από τη λήξη εκάστου οικονομικού 
έτους. 

3. Επίσης ο Διευθύνων Σύμβουλος ελέγχει την καθημε¬ 
ρινή εργασία της Εταιρίας και ασκεί την εποπτεία στη διε¬ 
ξαγωγή των εργασιών κάθε υπηρεσίας, έχοντας τη διοί¬ 
κηση του προσωπικού της Εταιρίας. 

Ο Διευθύνων Σύμβουλος εισηγείται στο Διοικητικό Συμ¬ 
βούλιο για την: 

α) Εκπόνηση μελετών, κατασκευή έργων και ανάθεση 
προμηθειών κατά τις ισχύουσες εκάστοτε διατάξεις. 

β) Κάθε εκποίηση ή μίσθωση ακινήτων ή κινητών πραγ¬ 
μάτων που ανήκουν στην Εταιρία. 

γ) Παραίτηση από αγωγές που έχουν ασκηθεί ή από έν¬ 
δικα μέσα ή συμβιβασμούς εξώδικους ή δικαστικούς, 
δ) Σύναψη δανείων. 

Ο Διευθύνων Σύμβουλος εισηγείται κατά τις συνεδριά¬ 
σεις του Διοικητικού Συμβουλίου τα προς συζήτηση θέ¬ 
ματα και ευθύνεται για την εκτέλεση των αποφάσεων του 
Διοικητικού Συμβουλίου. 

4.0 Διευθύνων Σύμβουλος είναι αρμόδιος: 
α) Για την απευθείας ανάθεση και εκτέλεση συνήθους 
φύσεως έργων και προμηθειών και ανάληψη υποχρεώσε¬ 
ων εφ’ όσον η συνολική δαπάνη δεν υπερβαίνει το ποσό 
των δραχμών δέκα εκατομμυρίων (10.000.000), επιτρε- 
πομένης της αυξομείωσης του χρηματικού αυτού ορίου 
με απόφαση του Διοικητικού Συμβουλίου της Εταιρίας. 

β) Την τοποθέτηση του προσωπικού στις προβλεπόμε- 
νες από τους κανονισμούς της Εταιρίας θέσεις και την χο¬ 
ρήγηση αδειών σ’ αυτό, 
γ) Να αποφασίζει για την έγερση αγωγών. 

5. Ο Διευθύνων Σύμβουλος αποφασίζει την κατάρτιση 
συμβάσεων αντικειμένου μέχρι και εβδομήντα πέντε εκα¬ 
τομμυρίων (75.000.0000) δραχμών, όπως το ποσό αυτό 
αναπροσαρμόζεται εκάστοτε ύστερα από πρόταση του 
Διοικητικού Συμβουλίου και απόφαση των Υπουργών 
Εθνικής Οικονομίας και Περιβάλλοντος, Χωροταξίας και 
Δημοσίων Έργων. 

6.0 Διευθύνων Σύμβουλος προσλαμβάνεται για χρονι¬ 
κό διάστημα πέντε (5) ετών μετά από δημόσια προκήρυξη 
της θέσης, σύμφωνα με το άρθρο 7 του Ν. 2414/1996. Τα 
προσόντα, η διαδικασία επιλογής του και κάθε άλλη λε¬ 
πτομέρεια καθορίζονται σύμφωνα με τα άρθρα 6 και 7 του 
Ν. 2414/1996, όπως έχουν τροποποιηθεί με το άρθρο 17 
ν. 2469/1997 και το άρθρο 21 ν. 2733/1999. 

7.0 Διευθύνων Σύμβουλος είναι μέλος του Διοικητικού 
Συμβουλίου και η ιδιότητά του αυτή δεν είναι ασυμβίβα¬ 
στη με την ιδιότητα του Προέδρου του Διοικητικού Συμ¬ 
βουλίου. 

9. Ο Διευθύνων Σύμβουλος μπορεί να μεταβιβάζει μέ¬ 
ρος των προβλεπομένων από το νόμο και το καταστατικό 
αρμοδιοτήτων του σε υπαλλήλους της Εταιρίας. 

10. Αν η σχέση του Διευθύνοντος Συμβούλου με την 
Εταιρία διακοπεί, για οποιονδήποτε λόγο, το Διοικητικό 


Συμβούλιο της Εταιρίας αποφασίζει για την αναπλήρωσή 
του μέχρι την επιλογή του αντικαταστάτη του. 

Άρθρο 21 

Στρατηγικό - Επιχειρησιακό σχέδιο 
Συμβόλαιο Διαχείρισης 

1. Το Διοικητικό Συμβούλιο της Εταιρίας καταρτίζει και 
υποβάλει στον Υπουργό Εθνικής Οικονομίας και στον 
εποπτεύοντα αυτήν Υπουργό το Στρατηγικό και το Επι¬ 
χειρησιακό Σχέδιο της Εταιρίας, σύμφωνα με τις διατά¬ 
ξεις των παραγράφων 1 και 2 του άρθρου 3 του ν. 2414/96 
και προβαίνει στην αναθεώρηση ή αναμόρφωση του Επι¬ 
χειρησιακού Σχεδίου σύμφωνα με την παράγραφο 4 του 
άρθρου 3 του ίδιου νόμου. 

2. Το Διοικητικό Συμβούλιο συντάσει ετήσια έκθεση πε¬ 
πραγμένων που περιέχει όλα τα οικονομικά στοιχεία που 
αφορούν τους εγκεκριμένους από το Επιχειρησιακό Σχέ¬ 
διο και το Συμβόλαιο Διαχείρισης, στόχους. Η έκθεση 
υποβάλεται μέσα ρτους τρεις (3) πρώτους μήνες του 
έτους στους Υπουργούς Εθνικής Οικονομίας, Οικονομι¬ 
κών και τον εποπτεύοντα Υπουργό. Επίσης κατατίθεται 
στην αρμόδια κατά τον κανονισμό της Βουλής Επιτροπή. 
Επίσης, σε περίπτωση περιορισμένης έκτασης αναμόρ¬ 
φωσης του Επιχειρησιακού Σχεδίου που ήθελε κριθεί 
αναγκαία για την βελτίωση των αποτελεσμάτων της επι- 
χειρήσης, το Διοικητικό Συμβούλιο συντάσει, στο τέλος 
της χρήσης, αντίστοιχη έκθεση δικαιολόγησης των αλλα¬ 
γών η οποία θα υποβάλλεται μαζί με την έκθεση πεπραγ¬ 
μένων στους ως άνω Υπουργούς. 

3.0 Πρόεδρος του Διοικητικού Συμβουλίου και ο Διευ- 
θύνων Σύμβουλος της Εταιρίας αφενός και το Ελληνικό 
Δημόσιο εκπροσωπούμενο από τον Υπουργό Εθνικής Οι¬ 
κονομίας και Οικονομικών και τον εποπτεύοντα αυτήν 
Υπουργό αφετέρου, συνάπτουν το Συμβόλαιο Διαχείρι¬ 
σης σύμφωνα με τις διατάξεις του άρθρου 4 του Ν. 
2414/96. 

Άρθρο 22 

Συμβούλιο Διεύθυνσης - Γενικοί Διευθυντές 

1. Στην Εταιρία λειτουργεί Συμβούλιο Διεύθυνσης με 
κύρια αποστολή το συντονισμό και την εξασφάλιση της 
απαραίτητης συνοχής της λειτουργίας της Εταιρίας, την 
επίλυση σημαντικών προβλημάτων της τρέχουσας δια¬ 
χείρισης, τη λήψη αποφάσεων για προμήθειες ή αναθέ¬ 
σεις έργων μέχρι το τιθέμενο παρακάτω χρηματικό όριο 
και την άσκηση κάθε άλλης αρμοδιότητας που του εκχω¬ 
ρεί το Δ.Σ. Στο συμβούλιο διεύθυνσης μετέχει ως Πρόε¬ 
δρος ο Διευθύνων Σύμβουλος και οι γενικοί διευθυντές ή, 
αν υπάρχει μόνο ένας γενικός διευθυντής, αυτός και οι δι¬ 
ευθυντές ή σε κάθε άλλη περίπτωση οι διευθυντές. Το 
Δ.Σ. εγκρίνει τον κανονισμό λειτουργίας του συμβουλίου 
διεύθυνσης μετά από πρόταση του Διευθύνοντος Συμ¬ 
βούλου. 

2. Το Συμβούλιο Διεύθυνσης αποφασίζει την κατάρτιση 
συμβάσεων πάνω από εβδομήντα πέντε εκατομμύρια 
(75.000.000) δρχ. μέχρι και εκατόν πενήντα εκατομμύρια 
(150.000.000) δρχ., όπως το ποσό αυτό αναπροσαρμόζε¬ 
ται εκάστοτε ύστερα από πρόταση του Διοικητικού Συμ¬ 
βουλίου και απόφαση των Υπουργών Εθνικής Οικονομίας 
και Περιβάλλοντος, Χωροταξίας και Δημοσίων Έργων. 

3. Οι Γενικοί Διευθυντές είναι ανώτατα στελέχη της 
Εταιρίας, εκτός οργανικών θέσεων, προΐ στανται αυτοτε- 

λών τομέων δράσης της και ορίζονται με απόφαση του 
Δ.Σ. που εκδίδεται μετά την πρόταση του διευθύνοντος 
συμβούλου, στην οποία προσδιορίζονται και οι αρμοδιό¬ 
τητες ενός εκάστου. 

Οι γενικοί Διευθυντές επιλέγονται από εξειδικευμένα 
στελέχη διοίκησης από το προσωπικό της Εταιρίας ή 
εκτός αυτού με απόσπαση ή με σύναψη ειδικής σύμβα- 
σης. 

Η αναγκαιότητα διορισμού γενικών διευθυντών υπόκει- 
ται στην κρίση του Δ.Σ., το οποίο καθορίζει τον αριθμό και 
τις αρμοδιότητές τους, καθώς και τον τρόπο λειτουργίας 
του συμ βουλίου διεύθυνσης. 

Η αμοιβή του ή των Γενικών Διευθυντών καθορίζεται με 
απόφαση του Διοικητικού Συμβουλίου. 

Άρθρο 23 

Αποζημιώσεις και αμοιβές των μελών 
του Διοικηπκού Συμβουλίου 

1. Στον Πρόεδρο του Διοικητικού Συμβουλίου και στον 
Διευθύνοντα Σύμβουλο ή στο πρόσωπο που συγκεντρώ¬ 
νει και τις δύο αυτές ιδιότητες, καταβάλλεται για τις πα¬ 
ρεχόμενες στην Εταιρία υπηρεσίες τους με τις ιδιότητες 
αυτές αμοιβή οριζόμενη με τη σύμβαση διορισμού τους. 

2. Ακόμη, στον Πρόεδρο του Διοικητικού Συμβουλίου, 
στον Διευθύνοντα Σύμβουλο, τα μέλη και το γραμματέα 
του Διοικητικού Συμβουλίου, χορηγείται αποζημίωση για 
κάθε αυτοπρόσωπη παράστασή τους στις συνεδριάσεις 
του Διοικηπκού Συμβουλίου που καθορίζεται με κοινή 
Υπουργική Απόφαση των Υπουργών Εθν. Οικονομίας και 
Οικονομικών και Περιβάλλοντος, Χωροταξίας και Δημο¬ 
σίων Έργων. 

3. Μέχρι δύο (2) εκ των μελών του Διοικητικού Συμβου¬ 
λίου, πέραν του Προέδρου, του Διευθύνοντος Συμβού¬ 
λου και των δύο εκπροσώπωντων εργαζομένων, μπορούν 
με απόφαση της γενικής συνέλευσης μετά από εισήγηση 
του Διοικητικού Συμβουλίου, να έχουν πλήρη απασχόλη¬ 
ση στην Εταιρία. Με την ίδια απόφαση καθορίζονται οι αρ¬ 
μοδιότητές τους και η αμοιβή τους. 

4. Κάθε άλλη αμοιβή ή αποζημίωση των μελών του Διοι¬ 
κητικού Συμβουλίου βαρύνει την Εταιρία μόνο αν εγκριθεί 
με ειδική απόφαση της τακτικής Γενικής Συνέλευσης με¬ 
τά από εισήγηση του Διοικητικού Συμβουλίου. Η διάταξη 
του προηγουμένου εδαφίου, δεν εφαρμόζεται προκειμέ- 
νου για αμοιβές οφειλόμενες σε μέλη του Διοικητικού 
Συμβουλίου για υπηρεσίες τους που παρέχονται στην 
Εταιρία επί τη βάσει ειδικής σχέσης μισθώσεως εργασίας 
ή εντολής. Στην περίπτωση αυτή, εφαρμόζονται οι διατά¬ 
ξεις του άρθρου 23 παρ. 3 του παρόντος καταστατικού 
και του άρθρου 23α παρ. 2 του κ.ν. 2190/1920, σύμφωνα 
με την οποία απαιτείται προηγούμενη ειδική άδεια της Γε¬ 
νικής Συνέλευσης. Σε περίπτωση που η ειδική σχέση μί¬ 
σθωσης εργασίας ή εντολής προϋπήρχε της ιδιότητας 
του μέλους του Δ.Σ., η σχετική σύμβαση εργασίας ή εντο¬ 
λής εξακολουθεί να ισχύει και μετά την εκλογή μέλους 
του Δ.Σ. και δεν απαιτείται καμία έγκριση. 

Άρθρο 24 

Μη επιτρεπόμενες συμβάσεις 

1. Δάνεια της Εταιρίας προς 

(α) τα μέλη του Διοικητικού Συμβουλίου της, 

(β) τους ιδρυτές της, 

(γ) τους γενικούς διευθυντές ή διευθυντές της, 


(δ) τους συγγενείς αυτών μέχρι και του τρίτου βαθμού 
εξ αίματος ή εξ αγχιστείας, 

(ε) τους συζύγους των παραπάνω προσώπων, 
καθώς και η παροχή πιστώσεων προς αυτούς με οποι- 
ονδήποτε τρόπο ή η παροχή εγγυήσεων υπέρ αυτών 
προς τρίτους, απαγορεύονται απόλυτα και είναι άκυρα. 

2. Οποιαδήποτε άλλη σύμβαση μεταξύ της Εταιρίας και 
των προσώπων αυτών, είναι άκυρη χωρίς ειδική προη¬ 
γούμενη άδεια της γενικής συνέλευσης. Προηγούμενη 
άδεια της γενικής συνέλευσης απαιτείται και για συμβά¬ 
σεις έργου, εργασίας ή εντολής μεταξύ της Εταιρίας και 
των παραπάνω προσώπων, καθώς και για κάθε τροποποί¬ 
ησή τους. 

3. Επίσης δάνεια της Εταιρίας σε τρίτους, καθώς και η 
παροχή πιστώσεων σ’ αυτούς με οποιονδήποτε τρόπο ή η 
παροχή εγγυήσεων υπέρ αυτών με σκοπό την απόκτηση 
από αυτούς μετοχών της Εταιρίας, απαγορεύονται από¬ 
λυτα και είναι άκυρα. 

4. Η απαγόρευση της παραγράφου 1 του άρθρου αυ¬ 
τού, ισχύει και προκειμένου για δάνεια ή πιστώσεις ή εγ¬ 
γυήσεις που χορηγούνται στα πρόσωπα που αναφέρο- 
νται παραπάνω από θυγατρικές εταιρίες κατά την έννοια 
του άρθρου 42ε παρ. 5 του κ.ν 2190/1920, καθώς επίσης 
και από ομόρρυθμες ή ετερόρρυθμες εταιρίες στις οποί¬ 
ες ομόρρυθμο μέλος είναι η ανώνυμη Εταιρία. 

Άρθρο 25 

Απαγόρευση ανταγωνισμού 

1. Απαγορεύεται στα μέλη του Διοικητικού Συμβουλίου, 
καθώς και στους Διευθυντές της Εταιρίας να ενεργούν 
κατ’ επάγγελμα, χωρίς άδεια της γενικής συνέλευσης, για 
δικό τους λογαριασμό ή για λογαριασμό τρίτων, πράξεις 
που υπάγονται στο σκοπό που επιδιώκει η Εταιρία ή να με¬ 
τέχουν ως ομόρρυθμοι εταίροι σε εταιρίες που επιδιώ¬ 
κουν τέτοιο σκοπό. 

2. Σε περίπτωση παράβασης της παραπάνω διάταξης η 
Εταιρία έχει δικαίωμα για αποζημίωση σύμφωνα με το 
άρθρο 23 παράγραφος 2 και 3του κ.ν. 2190/1920. 

ΚΕΦΑΛΑΙΟ Δ’ 

ΓΕΝΙΚΗ ΣΥΝΕΛΕΥΣΗ 
Άρθρο 26 

Αρμοδιότητες της Γενικής Συνέλευσης 

1. Η Γενική Συνέλευση των μετόχων της Εταιρίας είναι 
το ανώτατο όργανο αυτής και δικαιούται να αποφασίζει 
για κάθε υπόθεση που αφορά την Εταιρία. Οι νόμιμες 
αποφάσεις αυτής δεσμεύουν και τους μετόχους που 
απουσίαζαν ή διαφώνησαν. 

2. Η γενική συνέλευση είναι η μόνη αρμόδια να αποφα¬ 
σίζει για τα εξής θέματα: 

α) Για κάθε τροποποίηση του καταστατικού. Με την επι¬ 
φύλαξη της παρ. 4 του άρθ. 8 και της παρ. 5του άρθ. 9 του 
παρόντος Καταστατικού, ως τροποποίηση θεωρείται και 
η αύξηση ή μείωση του εταιρικού κεφαλαίου. 

β) Για την εκλογή των μελών του Διοικητικού Συμβουλί¬ 
ου και των ελεγκτών, με την επιφύλαξη των άρθρων 12 και 
14 του παρόντος καταστατικού. 

γ) Για την έγκριση των ετήσιων οικονομικών καταστά¬ 
σεων της Εταιρίας. 

δ) Για τη διάθεση των ετησίων κερδών και την έγκριση 
των αμοιβών των μελών του Διοικητικού Συμβουλίου. 

ε) Για την απαλλαγή των μελών του Διοικητικού Συμ¬ 
βουλίου και των Ελεγκτών από κάθε προσωπική ευθύνη. 

στ) Για την έκδοση ομολογιακού δανείου κάθε είδους, 
με την επιφύλαξη της παρ. 4 του άρθ. 9 του παρόντος κα¬ 
ταστατικού. 

ζ) Για τη συγχώνευση, τη διάσπαση, τη μετατροπή, την 
αναβίωση, την παράταση της διάρκειας και τη λύση της 
Εταιρίας. 

η) Για το διορισμό εκκαθαριστών. 

3. Κατά τα λοιπά, εφαρμόζονται οι διατάξεις του άρ¬ 
θρου 34 παρ. 2 του κωδ. ν. 2190/20, όπως ισχύουν. 

Άρθρο 27 

Σύγκληση της Γενικής Συνέλευσης 

1. Η γενική συνέλευση των μετόχων συγκαλείται από το 
Διοικητικό Συμβούλιο και συνέρχεται τακτικά στην έδρα 
της Εταιρίας τουλάχιστον μία φορά το χρόνο, το αργότε¬ 
ρο μέσα σε έξι μήνες από τη λήξη κάθε εταιρικής χρήσης. 

2. Εξαιρετικά επιτρέπεται να συνέρχεται η γενική συνέ¬ 
λευση και σε άλλο τόπο κείμενο στην ημεδαπή, μετά από 
ειδική άδεια της εποπτεύουσας Αρχής, στην οποία θα κα¬ 
θορίζονται και οι όροι υπό τους οποίους χορηγείται η 
άδεια. Η άδεια αυτή δεν απαιτείται, όταν στη συνέλευση 
παρίστανται ή αντιπροσωπεύονται μέτοχοι που εκπροσω¬ 
πούν το σύνολο του μετοχικού κεφαλαίου και κανείς μέ¬ 
τοχος δεν αντιλέγει στην πραγματοποίηση της συνεδρία¬ 
σης και στη λήψη αποφάσεων. 

3. Το Διοικητικό Συμβούλιο μπορεί να συγκαλεί σε έκτα¬ 
κτη συνεδρίαση τη γενική συνέλευση των μετόχων όταν 
το κρίνει σκόπιμο. 

4. Το Διοικητικό Συμβούλιο οφείλει να συγκαλέσειτη Γε¬ 
νική Συνέλευση μετά από αίτηση των ελεγκτών, εντός δέ¬ 
κα (10) ημερών από την επίδοση της αίτησης στον Πρόε¬ 
δρο αυτού, ορίζοντας ως αντικείμενο ημερήσιας διάτα¬ 
ξης το περιεχόμενο αυτής. Την ίδια υποχρέωση υπέχει και 
όταν την σχετική αίτηση υποβάλει το Δημόσιο. Σε περί¬ 
πτωση άρνησής του, τη Γενική Συνέλευση δικαιούται να 
συγκαλέσει το Δημόσιον δια του εποπτεύοντος Υπουρ¬ 
γού, με έγγραφη δήλωσή του που κοινοποιείται στην 
Εταιρία.. 

5. Σε περίπτωση που δεν υπάρχει Διοικητικό Συμβούλιο, 
η γενική συνέλευση συγκαλείται α) από προσωρινό Δ.Σ. 
που ορίζεται από το αρμόδιο Δικαστήριο σύμφωνα με το 
άρθ. 69 ΑΚ, ή β) αυτόκλητα και με την προϋπόθεση ότιπα- 
ρίστανται ή εκπροσωπούνται κατά τη συνεδρίαση όλοι οι 
μέτοχοι εκπροσωπούντες το σύνολο του μετοχικού κεφα¬ 
λαίου της Εταιρίας. 

Άρθρο 28 

Πρόσκληση - Ημερήσια διάταξη της Γενικής Συνέλευσης 

1. Η πρόσκληση της γενικής συνέλευσης, πρέπει να πε¬ 
ριλαμβάνει τουλάχιστον το οίκημα, τη χρονολογία και την 
ώρα της συνεδρίασης, καθώς και τα θέματα της ημερή¬ 
σιας διάταξης με σαφήνεια. 

2. Η γενική συνέλευση συγκαλείται με δημοσίευση σχε¬ 
τικής πρόσκλησης προς τους μετόχους της Εταιρίας, 
σύμφωνα με όσα ορίζονται παρακάτω και σύμφωνα με 
τους κανόνες δημοσιότητας που προβλέπονται στο άρθ. 
26 παρ. 2 και 26α του κ.ν. 2190/20 όπως ισχύει σήμερα. 

3. Η πρόσκληση τοιχοκολλείται σε εμφανή θέση του κα¬ 
ταστήματος της Εταιρίας και δημοσιεύεται ως εξής: 

α) Στο Τεύχος ανωνύμων εταιριών και εταιριών περιορι¬ 


σμένης ευθύνης της Εφημερίδας της Κυβερνήσεως, σύμ¬ 
φωνα με το άρθ. 3 του από 16.01.1930 Π.Δ. «Περί Δελτίου 
Ανωνύμων Εταιριών». 

β) Σε δύο ημερήσιες πολιτικές εφημερίδες που εκδίδο- 
νται στην Αθήνα και κατά την κρίση του Διοικητικού Συμ¬ 
βουλίου έχουν ευρύτερη κυκλοφορία σε ολόκληρη τη 
χώρα, που επιλέγονται από τις εφημερίδες του άρθρου 3 
του Ν.Δ. 3757/1957 όπως ισχύει σήμερα. 

γ) Σε μια ημερήσια οικονομική εφημερίδα από εκείνες 
που πληρούν τις προϋποθέσεις του άρθρου 26 παρ. 2 
εδάφ. γτου ν. 2190/1920, όπως ισχύει σήμερα. 

δ) Αν η Εταιρία δεν εδρεύει σε Δήμο ή Κοινότητα του Νο¬ 
μού Αττικής, η πρόσκληση πρέπει να δημοσιεύεται και σε 
μία ημερήσια ή εβδομαδιαία εφημερίδα από εκείνες που 
εκδίδονται στην έδρα της ή στην πρωτεύουσα του νομού, 
στον οποίο η εταιρία έχει την έδρα της. Οι ημερήσιες ή 
εβδομαδιαίες τουλάχιστον εφημερίδες πρέπει να εμπί¬ 
πτουν στα κριτήρια του άρθρου 1 του ν.δ. 1263/1972 και 
του άρθρου 2του ν. 4286/1963, αντιστοίχως, όπως αυτοί 
ισχύουν και να κυκλοφορούν ανελλιπώς για τρία (3) του¬ 
λάχιστον χρόνια. 

4. Η πρόσκληση αυτή δημοσιεύεται πριν από δέκα (10) 
πλήρεις ημέρες στο τεύχος ανωνύμων εταιριών και εται¬ 
ριών περιορισμένης ευθύνης της Εφημερίδας της Κυβερ¬ 
νήσεως και πριν από είκοσι (20) πλήρεις ημέρες στις πα¬ 
ραπάνω ημερήσιες ή εβδομαδιαίες πολιτικές και οικονο¬ 
μικές εφημερίδες. Στις περιπτώσεις των επαναληππκών 
γενικών συνελεύσεων οι παραπάνω προθεσμίες συντέ¬ 
μνοντα) στο μισό και η πρόσκληση δημοσιεύεται και πάλι 
όπως παραπάνω. Διευκρινίζεται ότι συνυπολογίζονται και 
οι μη εργάσιμες ημέρες, ενώ η ημέρα δημοσίευσης της 
πρόσκλησης της γενικής συνέλευσης και η ημέρα της συ¬ 
νεδρίασής της δεν συνυπολογίζονται στις παραπάνω 
προθεσμίες. 

5. Εντός της αυτής εικοσαήμερης (20ήμερης) προθε¬ 
σμίας η πρόσκληση γνωστοποιείται στα Υπουργεία Οικο¬ 
νομικών και Περιβάλλοντος, Χωροταξίας και Δημοσίων 
"Εργων. 

6. Δέκα (10) ημέρες πριν από την τακτική γενική συνέ¬ 
λευση, κάθε μέτοχος μπορεί να πάρει από την Εταιρία τις 
ετήσιες οικονομικές καταστάσεις καθώς και τις σχετικές 
εκθέσεις του Διοικητικού Συμβουλίου και των Ελεγκτών. 

Άρθρο 29 

Κατάθεση μετοχών - Ανππροσώπευση 

1. Κάθε μετοχή παρέχει δικαίωμα μιας ψήφου στη γενι¬ 
κή συνέλευση. 

2. Οι μέτοχοι, που επιθυμούν να πάρουν μέρος στη γε¬ 
νική συνέλευση, οφείλουν να καταθέσουν τους τίτλους 
των μετοχών τους στο Ταμείο της Εταιρίας ή στο Ταμείο 
Παρακαταθηκών και Δανείων ή σε οποιαδήποτε Τράπεζα 
στην Ελλάδα, τουλάχιστον πέντε (5) ολόκληρες ημέρες 
πριν από εκείνη, για την οποία ορίστηκε η συνεδρίαση της 
συνέλευσης, με την επιφύλαξη των διατάξεων του άρ¬ 
θρου 7 παράγραφος 5 του παρόντος καταστατικού. 

3. Οι μέτοχοι που έχουν δικαίωμα συμμετοχής στη γενι¬ 
κή συνέλευση μπορούν να αντιπροσωπευθούν σ’ αυτή 
από πρόσωπο που έχει εξουσιοδοτηθεί νόμιμα. 

4. Οι αποδείξεις κατάθεσης των μετοχών, καθώς και τα 
έγγραφα νομιμοποίησης αντιπροσώπων των μετόχων, 
πρέπει να κατατίθενται στην εταιρεία τουλάχιστο πέντε 
(5) ολόκληρες ημέρες πριν από την συνεδρίαση της γένι- 

κής συνέλευσης, με την επιφύλαξη των διατάξεωντου άρ¬ 
θρου 7 παράγραφος 5του παρόντος καταστατικού. 

5. Μέτοχοι που δεν έχουν συμμορφωθεί με τις διατάξεις 
των παραγράφων 1 και 3 του άρθρου αυτού, μπορούν να 
πάρουν μέρος στη γενική συνέλευση μόνο μετά από 
άδεια της γενικής συνέλευσης. 

6. Το Δημόσιον παρίσταται στη Γενική Συνέλευση εκ¬ 
προσωπούμενο από τον Υπουργό Οικονομικών ή αντι¬ 
πρόσωπό του, που έχει εξουσιοδοτηθεί από αυτόν εγ¬ 
γράφους. Στη Γενική Συνέλευση δύναται να παρίσταται 
χωρίς δικαίωμα ψήφου και ο εποπτεύων την Εταιρία 
Υπουργός ή εξουσιοδοτημένος εγγράφως αντιπρόσω¬ 
πός του. Ειδικά για την εκλογή των μελών του Διοικητικού 
Συμβουλίου, η εκπροσώπηση του Ελληνικού Δημοσίου 
ως μετόχου στην γενική συνέλευση γίνεται από τους 
Υπουργούς Εθνικής Οικονομίας, Οικονομικών και τον 
εποπτεύοντα Υπουργό ή το εξουσιοδοτημένο από αυ¬ 
τούς όργανο. 

Άρθρο 30 

Πίνακας των μετόχων που έχουν δικαίωμα ψήφου 

1. Σαράντα οκτώ (48) ώρες πριν από κάθε γενική συνέ¬ 
λευση τοιχοκολλάται σε εμφανή θέση του καταστήματος 
της Εταιρίας, νόμιμα συνταγμένος πίνακας των μετόχων 
που έχουν δικαίωμα ψήφου στη γενική συνέλευση. 

2.0 πίνακας αυτός πρέπει να περιέχει όλα τα στοιχεία 
που αξιώνει ο νόμος, όπως τις ενδείξεις των τυχόν ανπ- 
προσώπωντων μετόχων, τον αριθμό των μετοχών και ψή¬ 
φων του καθένα και τις διευθύνσεις των μετόχων και των 
αντιπροσώπων τους. 

3. Αν κάποιος μέτοχος έχει αντιρρήσεις κατά του πίνα¬ 
κα των μετόχων μπορεί να τις υποβάλει μόνο στην αρχή 
της συνεδρίασης της γενικής συνέλευσης και πριν από 
την έναρξη της συζήτησης των γραμμένων στην ημερή¬ 
σια διάταξη θεμάτων, διαφορετικά αυτές είναι απαράδε¬ 
κτες. 

Άρθρο 31 

Συνήθης απαρτία και πλειοψηφία 
της Γενικής Συνέλευσης 

1. Η γενική συνέλευση βρίσκεται σε απαρτία και συνε¬ 
δριάζει έγκυρα επί των θεμάτωντης ημερήσιας διάταξης, 
αν εκπροσωπείται σ’ αυτή τουλάχιστον το πενήντα ένα 
τοις εκατό (51%) του μετοχικού κεφαλαίου που έχει κατα¬ 
βληθεί. 

2. Εάν δεν επιτευχθεί η απαρτία της προηγούμενης πα¬ 
ραγράφου στην πρώτη συνεδρίαση, η γενική συνέλευση 
προσκαλείται και συνέρχεται σε επαναληπτική συνεδρία¬ 
ση μέσα σε είκοσι (20) ημέρες από τη ματαιωθείσα συνε¬ 
δρίαση και ύστερα από πρόσκληση πριν δέκα (10) τουλά¬ 
χιστον ημέρες, οποιοδήποτε και αν είναι το τμήμα του κα¬ 
ταβεβλημένου μετοχικού κεφαλαίου που εκπροσωπείται 
κατ’ αυτήν. 

3. “Όλες οι αποφάσεις της γενικής συνέλευσης λαμβά- 
νονται με απόλυτη πλειοψηφία των ψήφων που εκπροσω¬ 
πούνται στη συνέλευση. 

Άρθρο 32 

Εξαιρετική απαρτία και πλειοψηφία 
της Γενικής Συνέλευσης 

1. Εξαιρετικά η γενική συνέλευση βρίσκεται σε απαρτία 
και συνεδριάζει έγκυρα επί των θεμάτων της ημερήσιας 


διάταξης αν εκπροσωπούνται σ’ αυτή τουλάχιστοντα δύο 
τρίτα (2/3) του μετοχικού κεφαλαίου που έχει καταβληθεί, 
όταν πρόκειται για αποφάσεις που αφορούν: 
α) μεταβολή της εθνικότητας της Εταιρίας 
β) μεταβολή του αντικειμένου της επιχείρησης της Εται¬ 
ρίας. 

γ) επαύξηση των υποχρεώσεων των μετόχων, 
δ) αύξηση του μετοχικού κεφαλαίου με εξαίρεση τις αυ¬ 
ξήσεις του άρθρου 8 παράγραφος 2 και 3 του παρόντος 
καταστατικού ή που επιβάλλονται από διατάξεις νόμων ή 
που γίνονται με κεφαλαιοποίηση αποθεματικών. 
ε) μείωση του μετοχικού κεφαλαίου 
στ) έκδοση δανείου με ομολογίες, με την επιφύλαξη των 
όσων ορίζονται στο άρθρο 9 παρ. 4 του παρόντος κατα¬ 
στατικού. 

ζ) μεταβολή του τρόπου διάθεσης των κερδών, 
η) συγχώνευση, διάσπαση, μετατροπή, αναβίωση, πα¬ 
ράταση διάρκειας ή διάλυση της Εταιρίας. 

θ) παροχή ή ανανέωση εξουσίας προς το διοικητικό 
συμβούλιο για αύξηση του μετοχικού κεφαλαίου ή έκδο¬ 
ση ομολογιακού δανείου, σύμφωνα με το άρθρο 8 παρ. 2 
και 3 και το άρθρο 9 παρ. 4 του παρόντος καταστατικού, 
ι) σε κάθε άλλη περίπτωση κατά την οποία ο νόμος ή το 
καταστατικό αυτό ορίζουν ότι για τη λήψη ορισμένης από¬ 
φασης από τη γενική συνέλευση απαιτείται η ειδική αυξη¬ 
μένη απαρτία της παρούσης παραγράφου. 

2. Εάν δεν επιτευχθεί η απαρτία της προηγούμενης πα¬ 
ραγράφου στην πρώτη συνεδρίαση, η γενική συνέλευση 
προσκαλείται και συνέρχεται σε επαναληπτική συνεδρία¬ 
ση μέσα σε είκοσι (20) ημέρες από τη ματαιωθείσα συνε¬ 
δρίαση και ύστερα από πρόσκληση πριν δέκα (10) τουλά¬ 
χιστον ημέρες. Στην περίπτωση αυτή, η Γενική Συνέλευση 
βρίσκεται σε απαρτία και συνεδριάζει έγκυρα επί των θε¬ 
μάτων της αρχικής ημερήσιας διάταξης, όταν σ’ αυτή εκ¬ 
προσωπείται τουλάχιστο το ένα δεύτερο (1 /2) του μετοχι¬ 
κού κεφαλαίου που έχει καταβληθεί. 

3. Σε περίπτωση που και πάλι δεν επιτευχθεί η απαιτού- 
μενη απαρτία, η γενική συνέλευση προσκαλείται και συ¬ 
νέρχεται σε δεύτερη επαναληπτική συνεδρίαση σύμφω¬ 
να με την παραπάνω παρ. 2, βρίσκεται δε σε απαρτία και 
συνεδριάζει έγκυρα επί των θεμάτων της αρχικής ημερή¬ 
σιας διάταξης, όταν σ’ αυτή εκπροσωπείται τουλάχιστο 
το ένα τρίτο (1/3) του μετοχικού κεφαλαίου που έχει κα¬ 
ταβληθεί. 

4. Όλες οι αποφάσεις για θέματα της παραγράφου 1 
του παρόντος άρθρου λαμβάνονται με πλειοψηφία των 
δύο τρίτων (2/3) του μετοχικού κεφαλαίου που έχει κατα¬ 
βληθεί. 

Άρθρο 33 

Πρόεδρος και Γραμματέας της Γενικής Συνέλευσης 

1. Στη γενική συνέλευση προεδρεύει προσωρινά ο Πρό¬ 
εδρος του Διοικητικού Συμβουλίου ή όταν κωλύεται αυ¬ 
τός ο αναπληρωτής του ή πρόσωπο, μέτοχος ή μη, που 
έχει οριστεί σχετικά με απόφαση του Δ.Σ.. Χρέη γραμμα¬ 
τέα εκτελεί προσωρινά αυτός που ορίζεται από τον προ¬ 
σωρινό Πρόεδρο της γενικής συνέλευσης. 

2. Αφού εγκριθεί ο κατάλογος των μετόχων που έχουν 
δικαίωμα ψήφου, η συνέλευση προχωρεί στην εκλογή του 
Προέδρου της και ενός γραμματέα που εκτελεί και χρέη 
ψηφολέκτη. 

Άρθρο 34 

θέματα συζήτησης και πρακτικά 
της Γενικής Συνέλευσης 

1. Οι συζητήσεις και οι αποφάσεις της γενικής συνέλευ¬ 
σης περιορίζονται στα θέματα που αναγράφονται στην 
ημερήσια διάταξη. 

2. Για τα θέματα που συζητούνται και αποφασίζονται 
στη γενική συνέλευση τηρούνται πρακτικά και υπογρά¬ 
φονται από τον Πρόεδρο και τον Γραμματέα της. 

3. Τα αντίγραφα και τα αποσπάσματα των πρακτικών 
της Γενικής Συνέλευσης επικυρώνονται από τον Πρόεδρο 
του Διοικητικού Συμβουλίου ή τον νόμιμο αναπληρωτή 
του. 

4. Εάν στη γενική συνέλευση παρίσταται ένας μέτοχος, 
τη συνέλευση παρακολουθεί αντιπρόσωπος του Υπουρ¬ 
γού Εμπορίου ή Συμβολαιογράφος της έδρας της εται¬ 
ρίας, ο οποίος προσυπογράφει τα πρακτικά της γενικής 
συνέλευσης. 

Άρθρο 35 

Απαλλαγή των μελών του Διοικηπκού Συμβουλίου 
και των ελεγκτών από ευθύνη αποζημίωσης 

Μετά την έγκριση των ετήσιων οικονομικών καταστάσε¬ 
ων, η γενική συνέλευση με ειδική ψηφοφορία που ενερ- 
γείται με ονομαστική κλήση, αποφαίνεται για την απαλλα¬ 
γή των μελών του Διοικητικού Συμβουλίου και των ελε¬ 
γκτών από την ευθύνη για αποζημίωση. Τα μέλη του 
Διοικηπκού Συμβουλίου και οι υπάλληλοι της Εταιρίας 
ψηφίζουν μόνο με τις μετοχές τους. Η απαλλαγή του Δι¬ 
οικητικού Συμβουλίου είναι ανίσχυρη στις περιπτώσεις 
του άρθρου 22ατου Κ.Ν. 2190/20. 

Άρθρο 36 

Δικαιώματα της μειοψηφίας 

1. Σε περίπτωση αίτησης μετόχωνπου εκπροσωπούντο 
ένα εικοστό (1/20) του μετοχιού κεφαλαίου που έχει κα¬ 
ταβληθεί, το Διοικητικό Συμβούλιο είναι υποχρεωμένο να 
συγκαλεί έκτακτη γενική συνέλευση των μετόχων, ορίζο¬ 
ντας ημέρα συνεδρίασής της, που να μην απέχει περισ¬ 
σότερο από τριάντα (30) ημέρες από την ημέρα που επι- 
δόθηκε η αίτηση στον Πρόεδρο του Διοικητικού Συμβου¬ 
λίου. Στην αίτηση πρέπει να προσδιορίζεται με ακρίβεια 
αντικείμενο της ημερήσιας διάταξης. 

2. Με αίτηση μετόχου ή μετόχων που εκπροσωπούν το 
ένα εικοστό (1/20) του καταβεβλημένου μετοχικού κεφα¬ 
λαίου, ο Πρόεδρος της γενικής συνέλευσης είναι υπο¬ 
χρεωμένος να αναβάλει για μία φορά μόνο τη λήψη απο¬ 
φάσεων από τη γενική συνέλευση, τακπκή ή έκτακτη, για 
όλα ή ορισμένα θέματα, ορίζοντας ημέρα συνέχισης της 
συνεδρίασης αυτήν που ορίζεται στην αίτηση των μετό¬ 
χων, η οποία όμως δεν μπορεί να απέχει περισσότερο από 
τριάντα (30) ημέρες από την ημέρα της αναβολής. Η μετ’ 
αναβολή γενική συνέλευση αποτελεί συνέχιση της προη¬ 
γούμενης και δεν απαιτείται η επανάληψη των διατυπώ¬ 
σεων δημοσιότητας, σε αυτήν μπορούν δε να μετάσχουν 
και νέοι μέτοχοι, τηρουμένωντων διατάξεων των άρθρων 
27 παρ. 2 και 28 του Κωδ. Ν. 2190/20, όπως ισχύει και του 
παρόντος καταστατικού. 

3. Σε περίπτωση αίτησης μετόχων που εκπροσωπούντο 
ένα εικοστό (1/20) του μετοχικού κεφαλαίου που έχει κα¬ 
ταβληθεί, η οποία πρέπει να υποβληθεί στην Εταιρία πέ¬ 


ντε (5) ολόκληρες ημέρες πριν από την τακπκή γενική συ¬ 
νέλευση, το Διοικητικό Συμβούλιο είναι υποχρεωμένο: 

α) Να ανακοινώσει στη γενική συνέλευση τα ποσά που 
μέσα στην τελευταία διετία καταβλήθηκαν για οποιαδή¬ 
ποτε αιπ'α από την Εταιρία σε μέλη του Διοικηπκού Συμ¬ 
βουλίου ή στους Διευθυντές ή άλλους υπαλλήλους της, 
καθώς και κάθε άλλη παροχή της Εταιρίας στα πρόσωπα 
αυτά, ή κάθε άλλη σύμβαση της Εταιρίας που καταρτί¬ 
στηκε για οποιαδήποτε αιτία με τα ίδια πρόσωπα. 

β) Να παρέχει πς συγκεκριμένες πληροφορίες που του 
ζητούνται σχετικά με πς υποθέσεις της Εταιρίας, στο μέ¬ 
τρο που αυτές είναι χρήσιμες για την πραγμαπκή εκτίμη¬ 
ση των θεμάτων της ημερήσιας διάταξης. Το Διοικητικό 
Συμβούλιο μπορεί να αρνηθεί να δώσει πς πληροφορίες 
που του ζητούνται για αποχρώντα λόγο αναγράφοντας τη 
σχεπκή αιπολογία στο πρακπκό. 

4. Σε περίπτωση αίτησης μετόχων που εκπροσωπούντο 
ένα τρίτο (1/3) του μετοχικού κεφαλαίου που έχει κατα¬ 
βληθεί, η οποία υποβάλλεται στην Εταιρία μέσα στην προ¬ 
θεσμία της προηγούμενης παραγράφου και εφ’ όσον οι 
μέτοχοι αυτοί δεν εκπροσωπούνται στο Διοικητικό Συμ¬ 
βούλιο, το τελευταίο έχει υποχρέωση να δώσει σ’ αυτούς 
κατά τη γενική συνέλευση, ή αν προτιμά πριν από αυτή σε 
εκπρόσωπό τους, πληροφορίες σχετικά με την πορεία 
των εταιρικών υποθέσεων και την περιουσιακή κατάστα¬ 
ση της Εταιρίας. Το Διοικητικό Συμβούλιο μπορεί να αρ¬ 
νηθεί να δώσει τις πληροφορίες που του ζητούνται για 
αποχρώντα ουσιώδη λόγο αναγράφοντας τη σχετική αι¬ 
τιολογία στα πρακπκά. 

5. Στις περιπτώσεις του δεύτερου εδαφίου της παρ. 3 
και σ’ αυτήν της παρ. 4 του άρθρου αυτού οποιαδήποτε 
αμφισβήτηση σχετικά με το βάσιμο ή μη της αιτιολογίας 
άρνησης παροχής πληροφοριών, επιλύεται από το αρμό¬ 
διο Μονομελές Πρωτοδικείο της έδρας της Εταιρίας με τη 
διαδικασία των ασφαλισπκών μέτρων. Με την ίδια από¬ 
φαση, το Δικαστήριο υποχρεώνει και την Εταιρία να πα¬ 
ράσχει πς πληροφορίες που αρνήθηκε. 

6. Σε περίπτωση αίτησης μετόχων που εκπροσωπούν το 
ένα εικοστό (1/20) του μετοχικού κεφαλαίου που έχει κα¬ 
ταβληθεί, η λήψη απόφασης για οποιοδήποτε θέμα της 
ημερήσιας διάταξης της γενικής συνέλευσης γίνεται με 
ονομασπκή κλήση. 

7. Οι μέτοχοι που ασκούν τα δικαιώματα των παραπάνω 
παραγ. 1 έως και 6 του άρθρου αυτού, οφείλουν να έχουν 
καταθέσει σύμφωνα με το άρθρο 25 του παρόντος κατα- 
σταπκού πς μετοχές που τους παρέχουν τα δικαιώματα 
αυτά και να πς διατηρούν έτσι από τη χρονολογία της επί¬ 
δοσης της αίτησής τους και 

α) Σπς περιπτώσεις των παραγράφων 1 και 4 του παρό¬ 
ντος άρθρου μέχρι την ημέρα της συνεδρίασης της γενι¬ 
κής συνέλευσης. 

β) Σπς περιπτώσεις της παραγράφου 5 του παρόντος 
άρθρου μέχρι την έκδοση της απόφασης του αρμόδιου 
δικαστηρίου. 

8. Μέτοχοι της Εταιρίας που εκπροσωπούν τουλάχιστο 
το ένα εικοστό (1/20) του μετοχικού κεφαλαίου που έχει 
καταβληθεί, έχουν δικαίωμα να ζητήσουν έλεγχο της 
Εταιρίας από το αρμόδιο Δικαστήριο της περιφέρειας 
στην οποία εδρεύει η Εταιρία. Σε περίπτωση που η Εται¬ 
ρία έχει προσλάβει για την άσκηση του ελέγχου της ορ¬ 
κωτούς ελεγκτές εγγεγραμμένους στο Μητρώο Ορκω¬ 
τών Ελεγκτών σύμφωνα με το άρθ. 75 ν. 1969/91, το Π.Δ. 
226/92 και το Π.Δ. 227/92, το δικαίωμα αυτό έχουν μέτο- 

χοι που εκπροσωπούν τουλάχιστο το 1/10 του μετοχικού 
κεφαλαίου. Ο έλεγχος διατάζεται, αν πιθανολογείται ότι 
με τις πράξεις που καταγγέλλονται παραβιάζοντάι οι δια¬ 
τάξεις των νόμων ή του καταστατικού αυτού ή των απο¬ 
φάσεων της γενικής συνέλευσης. Οι πράξεις που καταγ¬ 
γέλλονται πρέπει να έχουν γίνει σε χρόνο που δεν υπερ¬ 
βαίνει τη διετία από την χρονολογία έγκρισης των ετήσιων 
οικονομικών καταστάσεων μέσα στην οποία τελέστηκαν. 

9. Μέτοχοι της Εταιρίας που εκπροσωπούν το ένα τρίτο 
(1/3) του μετοχικού κεφαλαίου που έχει καταβληθεί, 
έχουν το δικαίωμα να ζητήσουν έλεγχο της Εταιρίας από 
το κατά την προηγούμενη παράγραφο αρμόδιο δικαστή¬ 
ριο, εφόσον από την όλη πορεία των εταιρικών υποθέσε¬ 
ων γίνεται πιστευτό ότι η διοίκηση των εταιρικών υποθέ¬ 
σεων δεν ασκείται όπως επιβάλλει η χρηστή και συνετή 
διαχείριση. Η διάταξη αυτή δεν εφαρμόζεται όσες φορές 
η μειοψηφία που ζητά τον έλεγχο εκπροσωπείται στο Δι¬ 
οικητικό Συμβούλιο της Εταιρίας. 

10. Οι μέτοχοι που ασκούν το δικαίωμα των παραπάνω 
παραγράφων 8 και 9, πρέπει να διατηρούν κατατεθειμέ¬ 
νες τις μετοχές που τους παρέχουν το δικαίωμα αυτό στο 
Ταμείο Παρακαταθηκών και Δανείων, στην Τράπεζα της 
Ελλάδας ή σε οποιαδήποτε άλλη αναγνωρισμένη Ελληνι¬ 
κή Τράπεζα, μέχρι να εκδοθεί απόφαση, πάντα όμως για 
χρονικό διάστημα όχι μικρότερο των τριάντα (30) ημερών 
από την υποβολή της αίτησης. 

Άρθρο 37 

Καθολική Γενική Συνέλευση 

1. Είναι δυνατή η έγκυρη σύγκληση και συνεδρίαση της 
γενικής συνέλευσης των μετόχων χωρίς την τήρηση των 
διατυπώσεων δημοσιότητας που αναφέρονται παραπά¬ 
νω, εφ’ όσον κατά τη συνεδρίαση της γενικής συνέλευσης 
παρασταθούν ή αντιπροσωπευθούν νόμιμα όλοι οι μέτο¬ 
χοι που εκπροσωπούν το σύνολο του μετοχικού κεφαλαί¬ 
ου της Εταιρίας και κανείς από αυτούς δεν αντιλέξει στην 
πραγματοποίηση της και στην λήψη των αποφάσεων. 

2. Σε κάθε περίπτωση, εφ’ όσον πρόκειται για σύγκληση 
της τακτικής γενικής συνέλευσης, πρέπει να δημοσιεύο¬ 
νται σύμφωνα με το νόμο και το καταστατικό οι ετήσιες οι¬ 
κονομικές καταστάσεις. 

ΚΕΦΑΛΑΙΟ Ε' 

ΕΛΕΓΧΟΣ 
Άρθρο 38 
Ελεγκτές 

1. Προκειμένου να ληφθεί έγκυρα απόφαση από τη γε¬ 
νική συνέλευση σχετικά με τους ετήσιους λογαριασμούς 
(ετήσιες οικονομικές καταστάσεις), αυτοί θα πρέπει να 
έχουν ελεγχθεί προηγούμενα σύμφωνα με όσα ορίζονται 
στο άρθρο αυτό. 

2. Η τακτική γενική συνέλευση επιλέγει πάντοτε δύο τα¬ 
κτικούς και δύο αναπληρωματικούς ελεγκτές κάθε χρόνο 
ορίζοντας και την αμοιβή τους. Οι ελεγκτές πρέπει να εί¬ 
ναι ορκωτοί ελεγκτές εγγεγραμμένοι στο Μητρώο Ορκω¬ 
τών Ελεγκτών σύμφωνα με το άρθ. 75 ν. 1969/91, το Π.Δ. 
226/92 και το Π.Δ. 227/92. 

3. Μέσα σε πέντε (5) ημέρες από τη συνεδρίαση της γε¬ 
νικής συνέλευσης που όρισε τους ελεγκτές πρέπει να γί¬ 
νει από την Εταιρία ανακοίνωση προς αυτούς του διορι¬ 
σμού τους, σε περίπτωση δε που δεν αποποιηθούντο διο¬ 


ρισμό αυτό μέσα σε προθεσμία πέντε (5) ημερών, θεω¬ 
ρούνται ότι έχουν αποδεχθεί το διορισμό τους και έχουν 
όλες τις ευθύνες και υποχρεώσεις του άρθρου 37 του 
Κ.Ν. 2190/1920, όπως ισχύει. 

4. Η έκθεση των ελεγκτών εκτός από τις πληροφορίες 
που ορίζονται στην παράγραφο 1 του άρθρου 37 του Κ.Ν. 
2190/1920, οφείλει επίσης να αναφέρει: 

α) Αν το προσάρτημα περιλαμβάνει τις πληροφορίες 
των παραγράφων 1 και 2 του άρθρου 43α του Κ.Ν. 
2190/20 όπως αντικαταστάθηκε και ισχύει. 

β) Αν έγινε επαλήθευση της συμφωνίας που αναφέρεται 
στην περίπτωση γτης παραγράφου 3του άρθρου 43α του 
Κ.Ν. 2190/1920, οφείλουν να επαληθεύσουν και τη συμ¬ 
φωνία του περιεχομένου της έκθεσης του Διοικητικού 
Συμβουλίου με τις σχετικές οικονομικές καταστάσεις. Για 
το σκοπό αυτό η έκθεση πρέπει να έχει τεθεί υπόψη τους 
τουλάχιστο τριάντα (30) ημέρες πριν από τη γενική συνέ¬ 
λευση. 

ΚΕΦΑΛΑΙΟ ΣΤ 

ΕΤΗΣΙΟΙ ΛΟΓΑΡΙΑΣΜΟΙ 
(ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ) - 
ΚΕΡΔΟΖΗΜΙΕΣ 

Άρθρο 39 

Ετήσιοι Λογαριασμοί 
(Ετήσιες οικονομικές καταστάσεις) 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τις ετήσιες οικονομικές καταστάσεις και 
την έκθεση διαχείρισης, πάντοτε σύμφωνα με το νόμο και ει¬ 
δικότερα σύμφωνα με τις διατάξεις των άρθρων 42α, 42β, 
42γ, 42δ, 42ε, 43,43α, 43βτου Κ.Ν. 2190/1920, όπως αυτά 
αντικαταστάθηκαν ή συμπληρώθηκαν και ισχύουν σήμερα. 

2. Οι ετήσιες οικονομικές καταστάσεις πρέπει να εμφα¬ 
νίζουν με απόλυτη σαφήνεια την πραγματική εικόνα της 
περιουσιακής διάρθρωσης, της χρηματοοικονομικής θέ¬ 
σης και των αποτελεσμάτων χρήσης της Εταιρίας. 

3. Ειδικότερα το Διοικητικό Συμβούλιο υποχρεούται να 
συντάξει σύμφωνα με τις παραπάνω διατάξεις: 

α) τον ισολογισμό, 

β) τον λογαριασμό «αποτελέσματα χρήσης», 
γ) «πίνακα διαθέσεως αποτελεσμάτων» και 
δ) το προσάρτημα. 

Άρθρο 40 

Θεώρηση 

1. Για να ληφθεί από τη γενική συνέλευση έγκυρη από¬ 
φαση πάνω στις οικονομικές καταστάσεις της Εταιρίας 
που έχουν εγκριθεί από το Διοικητικό Συμβούλιο πρέπει 
να έχουν υπογραφεί από τρία διαφορετικά πρόσωπα, δη¬ 
λαδή από: 

α) τον Πρόεδρο του Διοικητικού Συμβουλίου ή τον ανα¬ 
πληρωτή του, 

β) τον Διευθύνοντα Σύμβουλο και σε περίπτωση που δεν 
υπάρχει τέτοιος σύμβουλος ή η ιδιότητά του συμπίπτει με 
εκείνη των ανωτέρω προσώπων, από ένα μέλος του Διοι¬ 
κητικού Συμβουλίου που ορίζεται από αυτό, και 
γ) τον υπεύθυνο για την διεύθυνση του λογιστηρίου της 
Εταιρίας. 

2. Οι παραπάνω σε περίπτωση διαφωνίας από πλευράς 
νομιμότητας του τρόπου κατάρτισης των ετήσιων οικονο¬ 
μικών καταστάσεων οφείλουν να εκθέσουν έγγραφα τις 
ανπρρήσεις τους στη γενική συνέλευση. 


Ο 


ο 

Άρθρο 41 

“Έκθεση Διαχείρισης 

1. Η έκθεση διαχείρισης του Διοικητικού Συμβουλίου 
προς την τακτική γενική συνέλευση πρέπει να παρέχει σα¬ 
φή και πραγματική εικόνα της εξέλιξης των εργασιών και 
της οικονομικής θέσης της Εταιρίας, καθώς και πληρο¬ 
φορίες για την προβλεπόμενη πορεία της Εταιρίας και για 
τις δραστηριότητές της στον τομέα της έρευνας και ανά¬ 
πτυξης, όπως και τα οριζόμενα στο εδάφιο β της παρα¬ 
γράφου 3 του άρθρου 43α του Κ.Ν. 2190/1920 όπως αντι- 
καταστάθηκε και ισχύει. 

2. Επίσης στην έκθεση αυτή πρέπει να αναφέρεται και 
κάθε άλλο σημαντικό γεγονός που έχει συμβεί μέσα στο 
χρονικό διάστημα από τη λήξη της χρήσης μέχρι την ημέ¬ 
ρα υποβολής της έκθεσης. 

Άρθρο 42 
Δημοσιότητα 

1. Οι ετήσιες οικονομικές καταστάσεις υποβάλλονται 
σπς διατυπώσεις δημοσιότητας των παραγράφων 1 και 5 
του άρθρου 43β του Κ.Ν. 2190/1920, όπως ισχύει, με τη 
μορφή και το περιεχόμενο με βάση το οποίο ο ελεγκτής ή 
οι ελεγκτές της Εταιρίας έχουν συντάξει την έκθεση ελέγ¬ 
χου τους. Αν οι ελεγκτές έχουν παρατηρήσεις ή αρνού- 
νται την έκφραση γνώμης τότε το γεγονός αυτό πρέπει να 
αναφέρεται και να αιτιολογείται σπς δημοσιευόμενες οι¬ 
κονομικές καταστάσεις, εκτός αν αυτό προκύπτει από το 
δημοσιευόμενο σχετικό πιστοποιητικό ελέγχου. 

2. Αντίγραφα των ετήσιων οικονομικών καταστάσεων με 
τις σχετικές εκθέσεις του Διοικητικού Συμβουλίου και των 
ελεγκτών, υποβάλλονται από την Εταιρία στην αρμόδια 
εποπτεύουσα αρχή είκοσι (20) τουλάχιστο ημέρες πριν 
από τη γενική συνέλευση. 

3. Ο ισολογισμός της Εταιρίας, ο λογαριασμός αποτε¬ 
λέσματα χρήσεως και ο πίνακας διαθέσεως αποτελεσμά¬ 
των μαζί με το σχετικό πιστοποιητικό ελέγχου, όταν προ- 
βλέπεται ο έλεγχος από ορκωτούς ελεγκτές, δημοσιεύο¬ 
νται όπως ορίζεται στην επόμενη παράγραφο. 

4. Το Διοικητικό Συμβούλιο της Εταιρίας οφείλει να δη¬ 
μοσιεύει τα έγγραφα της προηγούμενης παραγράφου 3 
στο σύνολό τους είκοσι (20) τουλάχιστον ημέρες πριν από 
συνεδρίαση της γενικής συνέλευσης: 

α) Σε δύο ημερήσιες πολιτικές εφημερίδες που πλη¬ 
ρούν τις προϋποθέσεις του άρθρου 3του Ν .Δ. 3757/1957, 
όπως αυτό ισχύει, οι οποίες εκδίδονται στην Αθήνα και 
έχουν ευρύτερη κυκλοφορία σε ολόκληρη τη χώρα κατά 
την κρίση του Διοικητικού Συμβουλίου, 

β) Σε μία ημερήσια οικονομική εφημερίδα που πληροί 
τις προϋποθέσεις της παραγράφου 2 του άρθρου 26 του 
κ.ν. 2190/1920 όπως ισχύει σήμερα, 

γ) “Αν η Εταιρία δεν εδρεύει σε δήμο ή κοινότητα του νο¬ 
μού Αττικής, η πρόσκληση πρέπει να δημοσιεύεται και σε 
μία ημερήσιαήεβδομαδιαίατουλάχιστον εφημερίδα, από 
εκείνες που εκδίδονται στην έδρα της ή στην πρωτεύου¬ 
σα του νομού στον οποίο η εταιρία έχει την έδρα της. Οι 
ημερήσιες ή εβδομαδιαίες τουλάχιστον εφημερίδες πρέ¬ 
πει να εμπίπτουν στα κριτήρια του άρθρου 1 του ν.δ. 

1263/1972 και του άρθρου 2 του ν. 4286/1963, ανπ'στοιχα, 
όπως αυτοί ισχύουν και να κυκλοφορούν ανελλιπώς για 
τρία (3) τουλάχιστον χρόνια. 

δ) Με επιμέλεια της αρμόδιας υπηρεσίας σύμφωνα με 
το άρθ. 7β παρ 1 περ. β’ του κ.ν. 2190/20, στο τεύχος ΑΕ 


και ΕΠΕ της Εφημερίδας της Κυβερνήσεως. 

5. Μέσα σε είκοσι (20) ημέρες από την έγκριση των οι¬ 
κονομικών καταστάσεων από τηντακπκή γενική συνέλευ¬ 
ση, μαζί με το επικυρωμένο αντίγραφο των πρακτικών 
της, που προβλέπεται από την παράγραφο 2 του άρθρου 
26α του κ.ν. 2190/1920, υποβάλλεται στην αρμόδια Νο¬ 
μαρχία και αντίτυπο των εγκεκριμένων οικονομικών κατα¬ 
στάσεων. 

Άρθρο 43 
Εταιρική χρήση 

Η εταιρική χρήση είναι δωδεκάμηνης διάρκειας και αρ¬ 
χίζει την πρώτη (1) Ιανουάριου και λήγει την τριακοστή 
πρώτη (31) Δεκεμβρίου κάθε έτους. 

Αρθρο 44 
Διάθεση κερδών 

Με την επιφύλαξη των διατάξεων του άρθρου 44 α κ.ν. 
2190/1920 όπως τροποποιήθηκε και ισχύει, η διάθεση των 
καθαρών κερδών της Εταιρίας γίνεται με τον ακόλουθο 
τρόπο: 

α) Προηγείται η διάθεση του ποσοστού για το σχηματι¬ 
σμό του τακτικού αποθεμαπκού, όπως ορίζει ο νόμος, δη¬ 
λαδή για το σκοπό αυτό αφαιρείται τουλάχιστο το ένα ει¬ 
κοστό (1/20) των καθαρών κερδών. Σύμφωνα με το νόμο 
η αφαίρεση αυτή παύει να είναι υποχρεωτική όταν αυτό 
φτάσει σε ποσό ίσο τουλάχιστον με το ένα τρίτο (1/3) του 
εταιρικού κεφαλαίου. 

β) Ακολουθεί η διάθεση του ποσού που απαιτείται για 
την καταβολή του πρώτου μερίσματος δηλαδή ποσοστού 
έξι τοις εκατό (6%) τουλάχιστον του μετοχικού κεφαλαίου 
που έχει καταβληθεί, σε συνδυασμό και με την επιφύλαξη 
των διατάξεων του άρθ. 3 α.ν. 148/1967, όπως αυτό τρο¬ 
ποποιήθηκε από το άρθ. 1 του ν, 876/1979. 

γ) Το υπόλοιπο των καθαρών κερδών διατίθεται ελεύ¬ 
θερα από τη γενική συνέλευση με απόφασή της σύμφωνα 
με αυτό το καταστατικό. 

ΚΕΦΑΛΑΙΟ Ζ’ 

ΔΙΑΛΥΣΗ - ΕΚΚΑΘΑΡΙΣΗ 

Άρθρο 45 

Λόγοι λύσης της Εταιρίας 

1. Η Εταιρία λύεται: α) Μόλις περάσει ο χρόνος διάρκει- 
άς της, εκτός αν προηγούμενα αποφασιστεί από τη γενι¬ 
κή συνέλευση η παράταση της διάρκειάς της, β) Με από¬ 
φαση της γενικής συνέλευσης που λαμβάνεται κατά τις 
διατάξεις των άρθρων 29 παρ. 3 και 31 παρ. 2 του κ.ν. 
2190/20, όπως ισχύει σήμερα γ) Όταν τυχόν κηρυχθεί η 
Εταιρία σε κατάσταση πτώχευσης, και δ) Σε περίπτωση 
ανάκλησης της άδειας σύστασης της Εταιρίας. 

2. Η συγκέντρωση όλων των μετοχών σε ένα πρόσωπο 
δεν αποτελεί λόγο λύσεως της Εταιρίας. 

3. Σε περίπτωση που το σύνολο των ιδίων κεφαλαίων 
της Εταιρίας, όπως προσδιορίζονται στο υπόδειγμα ισο¬ 
λογισμού που προβλέπεται από το άρθρο 42γ του Κ.Ν. 
2190/1920, όπως ισχύει σήμερα, μειωθεί περισσότερο 
από το μισό του μετοχικού κεφαλαίου που έχει καταβλη¬ 
θεί, το Διοικητικό Συμβούλιο έχει την υποχρέωση να συ- 
γκαλέσει γενική συνέλευση μέσα σε προθεσμία έξι (6) μη¬ 
νών από τη λήξη της εταιρικής χρήσης για να αποφασίσει, 
αν θα διαλυθεί η Εταιρία ή αν θα υιοθετηθεί άλλο μέτρο. 

Άρθρο 46 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρίας ακολουθεί η εκκαθάρισή της. Στην περίπτω¬ 
ση του εδαφίου (α) της παραγράφου 1 του άρθρου 45 του 
παρόντος, το Διοικητικό Συμβούλιο εκτελεί χρέη εκκαθα- 
ριστή μέχρι να διοριστούν εκκαθαριστές από τη γενική 
συνέλευση. Στην περίπτωση του εδαφίου 2 της ίδιας πα¬ 
ραπάνω παραγράφου του ίδιου άρθρου, η γενική συνέ¬ 
λευση με την ίδια απόφαση ορίζει και τους εκκαθαριστές. 
Οι εκκαθαριστές που ορίζει η γενική συνέλευση μπορούν 
να είναι δύο μέχρι τέσσερις μέτοχοι ή όχι και ασκούν όλες 
τις συναφείς με τη διαδικασία και το σκοπό της εκκαθάρι¬ 
σης αρμοδιότητες του Διοικητικού Συμβουλίου, όπως αυ¬ 
τές έχουν τυχόν περιοριστεί από τη γενική συνέλευση με 
τις αποφάσεις της οποίας έχουν υποχρέωση να συμμορ¬ 
φώνονται. Ο διορισμός των εκκαθαριστών συνεπάγεται 
αυτοδίκαια την ταυτόχρονη και άμεση παύση της εξου¬ 
σίας των μελών του Διοικητικού Συμβουλίου. 

2. Οι εκκαθαριστές που ορίζονται από τη γενική συνέ¬ 
λευση οφείλουν μόλις αναλάβουν τα καθήκοντά τους να 
συντάσσουν απογραφή της εταιρικής περιουσίας και να 
δημοσιεύουν στον τύπο και στο τεύχος ανωνύμων εται¬ 
ριών και εταιριών περιορισμένης ευθύνης της Εφημερί¬ 
δας της Κυβερνήσεως ισολογισμούς των οποίων αντίτυ¬ 
πα υποβάλλονται στην αρμόδια εποπτεύουσα Αρχή. Επί¬ 
σης δημοσιεύουν κάθε χρόνο ισολογισμό σύμφωνα με το 
άρθρο 7α του Κ.Ν. 2190/1920, όπως τροποποιήθηκε και 
ισχύει. 

3. Την ίδια υποχρέωση έχουν οι εκκαθαριστές και όταν 
λήξει η εκκαθάριση. 

4. Η γενική συνέλευση των μετόχων διατηρεί όλα τα δι- 
καιώματά της κατά τη διάρκεια της εκκαθάρισης. 

5. Οι ισολογισμοί της εκκαθάρισης εγκρίνονται από τη 
συνέλευση των μετόχων, που επίσης αποφασίζουν και για 
την απαλλαγή των εκκαθαριστών από κάθε ευθύνη. 

6. Κάθε χρόνο υποβάλλονται στη γενική συνέλευση τα 
αποτελέσματα της εκκαθάρισης, με έκθεση των αιτιών 
που παρεμπόδισαν την αποπεράτωση της εκκαθάρισης. 

ΜΕΡΟΣΓ’ 

ΓΕΝΙΚΕΣ, ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
ΚΕΦΑΛΑΙΟ Η' 

ΓΕΝΙΚΕΣ, ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 47 

Εφαρμογή του Κ.Ν. 2190/1920 

Για όσα θέματα δεν ρυθμίζει το παρόν καταστατικό 
εφαρμόζονται συμπληρωματικά και ερμηνευτικά οι δια¬ 
τάξεις του κ.ν. 2190/1920, ν. 1068/1980, ν. 2414/1996 και 
του ν. 2744/1999, όπως αυτοί τροποποιήθηκαν, συμπλη¬ 
ρώθηκαν και ισχύουν σήμερα. 

Άρθρο 48 

Κάλυψη του μετοχικού κεφαλαίου 

Το μετοχικό κεφάλαιο έχει καλυφθεί ολόκληρο από το 
Ελληνικό Δημόσιο. 


Άρθρο 49 

Υφιστάμενο Διοικητικό Συμβούλιο 

1. Το υφιστάμενο Διοικητικό Συμβούλιο της Εταιρίας 
απστελείται από τους παρακάτω: 

α) Γεώργιο Παπαβασιλείου του Κοσμά, Πρόεδρο 
β) Διονύσιο Ξένο του Χαραλάμπους, Διευθύνοντα Σύμ¬ 
βουλο 

γ) Ολυμπία Βαγγελάκου του Χαραλάμπους, Μέλος 
δ) Νικόλαο Κατσίκητου Δημητρίου, Μέλος 
ε) Δημήτριος Κυριαζήτου Σωτηρίου, Μέλος 
στ) Δημήτριο Ραψομανίκητου Μενελάου, Μέλος 
ζ) Μαργαρίτα Κατσίμη του Σπυρίδωνα, Μέλος 
η) Κωνσταντίνο Ζηβόπουλοτου Αναστασίου, Μέλος 
θ) Χριστίνα Παπαστάθητου Δημητρίου, Μέλος 
ι) Κλήμη Σφαέλλοτου Ευαγγέλου, Μέλος 
ια) Βασίλη Χριστόπουλο του Λεωνίδα, Μέλος 

2. Η θητεία του υφιστάμενου Διοικηπκού Συμβουλίου 
θα λήξει με την εκλογή του νέου Διοικητικού Συμβουλίου 
από την τακπκή γενική συνέλευση των μετόχων που θα 
συγκληθεί μετά τη λήξη της θητείας, δηλαδή μέχρι την 
28η Οκτωβρίου 2002, επιφυλασσομένων των διατάξεων 
του άρθρου 12 του παρόντος καταστατικού. 

Άρθρο 50 

Ελεγκτές της τρέχουσας εταιρικής χρήσης 

1. Ελεγκτές της τρέχουσας εταιρικής χρήσης ορίζονται 
οι: 

Ιωάννης Γεωργ. Δρίτσας 
Δημήτριος Ευαγγ. Ζέης 
Αναπληρωματικοί ορίζονται οι: 

Γεώργιος Σπανουδάκης 
Περικλής Κόλιας 

2. Όλοι οι ελεγκτές τακτικοί και αναπληρωματικοί είναι 
Έλληνες υπήκοοι, πτυχιούχοιτ. ΑΒΣΠ (ήδη Πανεπιστήμιο 
Πειραιώς), έχουν συμπληρώσει το 30ό έτος της ηλικίας 
τους και είναι πτυχιούχοι περισσότερο από πέντε χρόνια. 

3. Η αμοιβή του καθένα που θα χρησιμοποιηθεί, θα 
προσδιορίζεται από το Διοικητικό Συμβούλιο με βάση 
τους σχετικούς Πίνακες αμοιβών. 

Άρθρο 51 
Εξουσιοδότηση 

Παρέχεται η ανέκκλητη εντολή και εξουσιοδότηση α) 
στον δικηγόρο Αθηνών Διονύσιο Κριθαρά και β) στον δι¬ 
κηγόρο Αθηνών Κωνσταντίνο Σταυρόπουλο, ενεργώντας 
διαζευκτικά και μεμονωμένα ο καθένας, να προβούν σε 
όλες τις αναγκαίες ενέργειες, ώστε η Εταιρία να καταχω- 
ρηθεί στην αρμόδια Νομαρχία και να αποκτήσει αριθμό 
μητρώου ανωνύμων εταιριών. 

2. Η παρούσα να δημοσιευτεί στην Εφημερίδα της Κυ¬ 
βερνήσεως. 

Αθήνα, 2 Δεκεμβρίου 1999 

ΟΙ ΥΠΟΥΡΓΟΙ 

